title: Kristian Rasinaho

text: Rasinaho on edustanut koko uransa kasvattajaseuraansa Pyrintöä. Hän nousi miesten reservijoukkueeseen kaudeksi 2011–2012 ja teki kaksivuotisen pelaajasopimuksen seuran edustusjoukkueen kanssa. Hän on kuulunut Pyrintö II:n vakipelaajiin. Miesten edustusjoukkueessa hän teki ensiesiintymisensä helmikuussa 2012 Korihaita vastaan. Seuraavalla kaudella hän pelasi Korisliigassa kolmessa ottelussa, joista Namika Lahtea vastaan hän teki neljä pistettä. Kaudella 2013–2014 Rasinaho pelasi jälleen Korisliigassa ja myös Baltian liigassa, jossa hän myös onnistui korinteossa. Ensimmäisenä suomalaisjoukkueena Baltian liigassa pelannut Pyrintö sijoittui neljänneksi, ja Korisliigan runkosarjan se voitti uudella voittoennätyksellä. Kausi päättyi Pyrinnön historian kolmanteen ja Rasinahon ensimmäiseen Suomen mestaruuteen.


title: Kristian Rasinaho

text: Rasinaho pelasi 19 B-nuorten ja 11 A-nuorten maaottelua.


title: Internet-paneeli

text: Internet-paneeli muodostuu joukosta tutkimuskohteita, jotka ovat suostuneet antamaan tietoa itsestään ja mielipiteistään. Alan termistö ei vielä ole kovinkaan vakiintunutta ja esimerkiksi Internet-paneeli ja Online-paneeli nimikkeitä käytetään usein rinnakkain.


title: Internet-paneeli

text: Internet-paneeleihin perustuvat tutkimusmetodit ovat kasvattaneet suosiotaan erityisesti kuluttajille tehtävän markkinointitutkimuksen parissa. Usein tutkimusyritykset pyrkivät keräämään myös fokusoituneita paneeleja esimerkiksi yritysten päätöksentekijöistä tai tietyistä toimialoista.


title: Internet-paneeli

text: Internet-paneeleille tyypillisiä piirteitä ovat mm. seuraavat:


title: Internet-paneeli

text: • Liittyessään paneeliin kuluttajat luovuttavat paneelin ylläpitäjälle erilaista demografista taustatietoa itsestään ja kulutustottumuksistaan. Tällaisesta taustatiedosta esimerkkejä ovat mm. ikä, perhesuhteet, koulutus ja vuositulot.


title: Internet-paneeli

text: • Paneelin jäseniä palkitaan vastaamisesta. Perinteisesti markkinointitutkimusyritykset ovat pyrkineet tähän erilaisten arvontojen avulla. Tätä nykyä yhä useampi yritys kuitenkin käyttää sitouttamiseen erilaisia pistejärjestelmiä. Käytännössä järjestelmät toimivat niin, että jokaista vastaajaa palkitaan pisteillä vastaamisesta. Pisteiden määrä voi vaihdella esimerkiksi vastaamiseen oletettavasti käytettävän ajan perusteella. Pisteitä kerryttämällä paneelin jäsenet voivat lunastaa erilaisia tuotteita tai lahjakortteja paneelin tarjoajan verkkomyymälästä tai tämän yhteistyökumppaneilta. Jotkut markkinointitutkimusyritykset palkitsevat vastaamisesta myös rahalla.


title: Internet-paneeli

text: • Markkinointitutkimusalan eettisiä standardeja (mm. ESOMAR) noudattavat yritykset eivät koskaan käytä tutkimusta esimerkiksi myyntiliidien keräämiseen asiakkaalle. Tutkimusdata käsitellään yhtenä kokonaisuutena, eikä yksittäisten vastaajien yhteystietoja näin ollen myydä tutkimuksen tilanneelle yritykselle, vaikka vastaaja ilmoittaisikin olevansa kiinnostunut tämän yrityksen tuotteista tai palveluista. Toimialalla kuitenkin toimii myös yrityksiä, jotka tällaista toimintaa harrastavat.


title: Internet-paneeli

text: • Myös panelistien rekrytointiin on kohdistettu paljon kritiikkiä. Luotettavimmat toimijat käyttävät Internet-paneelien rekrytoinnissaan ns. double opt-in periaatetta, jolloin jokaisen jäsenen on erikseen varmistettava halunsa liittyä tutkimuspaneeliin. Toisin sanoen tällöin tutkimuspaneeliin ei voi joutua ns. vahingossa osallistumalla esimerkiksi johonkin Internetissä järjestettävään arvontaan tai kilpailuun.


title: Internet-paneeli

text: Julkisuudessa on viime vuosina käyty paljon keskustelua markkinointitutkimusten laadusta, luotettavuudesta ja metodien eettisyydestä. Myös Internet-paneeleita tarjoavat markkinointitutkimusyritykset ovat saaneet kritiikistä osansa.


Internet-paneeli


title: Akka (tunturi)

text: Akka (saameksi Áhkká) on vuori Jällivaaran kunnassa Norrbottenin läänissä, Ruotsissa. Sen korkein huippu Stortoppen on 2 015 metriä merenpinnan yläpuolella. Akka sijaitsee Stora Sjöfalletin kansallispuistossa ja on sen korkein vuori.


title: Fredman Group

text: Fredman Group, aiemmin Eskimo Finland Oy, on 1997 perustettu suomalainen perheyritys, joka vaihtoi nimensä vuonna 2016 Fredman Group Oy:ksi. Fredman Group konserniin kuuluu kaksi tytäryhtiötä Fredman Professional Kitchen Oy ja Fredman Operations Oy. Fredman valmistaa ja kehittää ruoan valmistukseen, kuljetukseen ja säilytykseen sekä keittiön puhdistamiseen liittyviä tuotteita ja ratkaisuja kotikulinaristeille ja ammattikeittiöille. Sen tunnetuimpia brändejä ovat Eskimo, Elmu®kelmu, Carita®, Comple® ja LOOK. Tuotteet olivat aiemmin Ahlström Kuluttajatuotteet Oy:n tuotemerkkejä.


title: Fredman Group

text: Yrityksen pääkonttori sijaitsee Espoossa ja tehdas on Rauman Lapissa. Fredman Group työllistää Suomessa noin 80 työntekijää. Tuotannosta menee vientiin noin 10 prosenttia. Yrityksen tärkeimmät vientimaat ovat Sveitsi, Yhdysvallat, Britannia ja Viro.


title: Fredman Group

text: Fredman Groupin ja Fredman Operationsin toimitusjohtaja on Clas Fredman. Hänen veljensä Peter Fredman on Fredman Professional Kitchen Oy:n toimitusjohtaja. Veljesten isä ja yrityksen perustaja Christian Fredman on hallituksen jäsen.


title: Fredman Group

text: Fredman Groupin juuret ulottuvat vuoteen 1937, jolloin perustettiin Euran Paperi Oy. 1940-luvulla Euran Paperin jalostustehdas siirtyi osaksi A. Ahlström Osakeyhtiötä. Christian Fredman perusti vuonna 1981 paperi- ja kertakäyttötuotteita tarjoavan Certix Ky:n, jonka hän myi vuonna 1991 A. Ahlström Oy:lle. Vuonna 1997 Fredman osti A. Ahlströmiltä Ahlström Kuluttajatuotteet Oy:n, jonka nimi muuttui Euran Kuluttajatuoteet Oy:ksi.


title: Fredman Group

text: Vuonna 2002 yrityksen nimi muuttui Euracon Oy:ksi, ja samana vuonna Fredmanin pojat Peter ja Clas Fredman tulivat mukaan yrityksen toimintaan. Vuonna 2008 yrityksessä tehtiin sukupolvenvaihdos, minkä yhteydessä Christian Fredman nimitettiin Euracon Oy:n hallituksen puheenjohtajaksi ja veljekset alkoivat johtaa yritystä. Yrityksen nimi muuttui vuonna 2013 Eskimo Finland Oy:ksi. Vuonna 2016 yritykselle annettiin nimeksi perheen sukunimi. Syntyi Fredman Group ja sen kaksi tytäryhtiötä, Fredman Professional Kitchen Oy ja Fredman Operations Oy.


title: Fredman Group

text: Fredman Operations Oy valmistaa ja kehittää kotimaan ja ulkomaan markkinoille elintarviketurvallisia ja korkealaatuisia koti- ja ammattikeittiötuotteita ruoan valmistamiseen, kuljetukseen ja säilytykseen, sekä keittiön puhdistamiseen. Fredmanin omistama Eskimo-tuotemerkki on jo yli 50 vuotta vanha.


title: Fredman Group

text: Suomen Yrittäjien aluejärjestö Satakunnan Yrittäjät valitsi vuonna 2013 Eskimo Finlandin Satakunnan Vuoden yrittäjäksi.


title: Ashtabulan siltaonnettomuus

text: Ashtabulan siltaonnettomuus tapahtui 29. joulukuuta 1876, jolloin Ashtabula-joen rautatiesilta romahti junan ylittäessä sitä. Edellisen päivän lumimyrskyn vuoksi kiskoilla oli paksut kinokset. Ohion edustajainhuoneen nimittämä tutkintalautakunta totesi raportissaan sillan olleen sortumiskunnossa viimeisten 11 vuoden ajan. Tapaturman jälkeen Ashtabulan kaupungin kasvu pysähtyi, kun taas Cleveland ja Lorain kasvoivat suurkaupungeiksi. Kuolleiden joukossa olivat laulaja Philip Bliss ja hänen vaimonsa.


title: Ashtabulan siltaonnettomuus

text: Rautatieonnettomuudet olivat yleisiä 1800-luvulla, jolloin uusia rataosuuksia rakennettiin nopeasti ja halvalla.


title: Ashtabulan siltaonnettomuus

text: Siltayhtiön insinööri Charles Collins löydettiin kuolleena sängystään revolveri kädessä. Hänen oletettiin järkyttyneen syvästi onnettuudesta, josta tunsi syyllisyyttä. Tutkimusten perusteella poliisi piti kuolemaa kuitenkin murhana eikä itsemurhana.


title: Ashtabulan siltaonnettomuus

text: Siltaturma vauhditti Ashtabulan sairaalan rakentamista. Noin 10 vuotta onnettomuuden jälkeen Lake Shore and Michigan Southern Railway -yhtiö siirtyi käyttämään höyrylämmitystä matkustajavaunuissa vaarallisten puun ja hiilen sijasta.


title: Ville Louhela

text: Ville Louhela (s. 7. maaliskuuta 1991 Soini) on suomalainen lentopalloilija, joka edustaa kaudella 2015–2016 Mestaruusliigassa pelaavaa joensuulaista Pohjois-Karjalan Liiga-Rientoa. Pelipaikaltaan hän on hakkuri. Mestaruusliigan kaudet 2010–2013 Louhela pelasi Tampereen Isku-Volleyssa saavuttaen joukkueessa vuonna 2011 SM-pronssia ja Suomen Cupin voiton.


title: Ville Louhela

text: Louhelan kasvattajaseura on eteläpohjalainen Soinin Tiikerit. Juniorivuosinaan Louhela pelasi Tiikereiden lisäksi Nurmon Jymyssä, Seinäjoki-Lentiksessä ja Viialan A-Volleyssä. Louhela opiskeli Kuortaneen urheilulukiossa Suomen lentopalloliiton valmennuskeskuksessa ja pelasi muiden opiskelijoiden kanssa lentopallon 1-sarjaa. Hänelle on kertynyt myös noin sata nuorten maaottelua. Ensimmäisen pääsarjaottelunsa Louhela pelasi 10. lokakuuta 2010 Isku-Volleyssa Saimaa Volleya vastaan.


title: Organoelohopeayhdisteet

text: Organoelohopeayhdisteet ovat organometalliyhdisteitä, jotka sisältävät rakenteessaan elohopean ja hiilen välisen kovalenttisen sidoksen. Organoelohopeayhdisteitä käytetään orgaanisessa synteesissä, mutta niiden käyttöä on pyritty vähentämään niiden suuren myrkyllisyyden vuoksi. Eräitä organoelohopeayhdisteitä, kuten tiomersaalia, merbromiinia eli elohopeakromia ja fenyylielohopea-asetaattia käytetään edelleen jonkin verran lääketieteessä.


title: Organoelohopeayhdisteet

text: Organoelohopeayhdisteet ovat yksiä ensimmäisiä tunnettuja ja tutkituimpia organometalliyhdisteitä. Organoelohopeayhdisteet ovat tyypillisesti joko dialkyyli- tai diaryylielohopeayhdisteitä, joita voidaan kuvata yleisellä kaavalla RHg tai monoalkyyli- tai aryylielohopeajohdannaisia, joita voidaan kuvata kaavalla RHgX, missä X on joko halogeeni tai epäorgaaninen tai orgaaninen happotähde. Dialkyyli- ja diaryylielohopeayhdisteet esiintyvät yleensä lineaarisina monomeereina.


title: Organoelohopeayhdisteet

text: Moniin muihin organometalliyhdisteisiin verrattuna organoelohopeayhdisteet ovat suhteellisen pysyviä ja vähemmän reaktiivisia ja käyttäytyvät usein organopiiyhdisteiden tavoin. Erityisesti dialkyyli- ja diaryylielohopeayhdisteet ovat stabiileja ilmassa ja vedessä. Osa organometalliyhdisteistä myös liukenee veteen, mutta suurin osa on veteen liukenemattomia. Dialkyylielohopeajohdannaiset ovat tyypillisesti kirkkaita nesteitä tai matalan sulamispisteen omaavia kiinteitä aineita. Monoalkyylielohopeajohdannaiset ovat huoneenlämpötilassa kiinteitä.


title: Organoelohopeayhdisteet

text: Tavanomaisin tapa valmistaa organoelohopeayhdisteitä on elohopea(II)kloridin ja Grignard-reagenssin välinen reaktio. Reaktion ensimmäisessä vaiheessa muodostuu monoalkyyli- tai aryylielohopeajohdannainen, joka voi reagoida edelleen Grignard-reagenssin kanssa muodostaen dialkyyli- tai diaryylielohopeayhdisteitä.


title: Organoelohopeayhdisteet

text: Diaryylielohopeayhdisteiden synteeseissä käytetty menetelmä on myös aromaattisten yhdisteiden reaktio elohopea-asetaatin kanssa. Muita organoelohopeayhdisteiden valmistusmenetelmiä ovat elohopeakloridin reaktio alkeenien, kanssa, jossa ei monista muista siirtymämetalleista poiketen muodostu metallin ja hiilen välistä π-sidosta vaan δ-sidos, alkyylihalogenidien ja elohopea-amalgaamin välinen reaktio ja sulfiinihappojen reaktiot elohopea(II)suolojen kanssa.


title: Heikki Kinnunen (kävelijä)

text: Heikki Kinnunen (s. 5. marraskuuta 1976) on suomalainen kilpakävelijä. Hän edustaa Raision Ryhtiä ja hänen valmentajanaan on vuodesta 2001 lähtien toiminut Juha Kinnunen. Kalevan kisoista Kinnunen on saavuttanut kaksi hopeaa 20 kilometrin kävelyssä sekä kultaa ja hopeaa 50 kilometrin kävelyssä. Ulkoradoilta hän on lisäksi voittanut kaksi kultaa 3 x 5 000 metrin kävelyviestissä. Sisäratojen SM-kilpailuissa Kinnunen on voittanut pronssia 5 000 metrin kävelyssä.


title: Juha Kinnunen (kävelijä)

text: Juha Kinnunen (s. 4. maaliskuuta 1972) on suomalainen kilpakävelijä. Hän edusti urallaan Raision Ryhtiä ja hänen valmentajanaan toimi Seppo Immonen. SM-kilpailuissa Kinnunen saavutti kaksi hopeaa ja kolme pronssia 20 kilometrin kävelyssä sekä neljä pronssia 50 kilometrin kävelyssä. Ulkoradoilla hän oli lisäksi voittamassa kahta kultaa 3 × 5 000 metrin kävelyviestissä. Sisäratojen SM-kilpailuista Kinnunen saavutti kolme pronssia 5 000 metrin kävelyssä.


title: Juha Kinnunen (kävelijä)

text: Urheilu-uran lisäksi Kinnunen on toiminut myös valmentajana. Hänen valmennettavanaan on ollut muun muassa Heikki Kinnunen vuodesta 2001 lähtien.


title: Veikkolan urheilukenttä

text: Veikkolan urheilukenttä sijaitsee Veikkolassa, Pohjois-Kirkkonummella. Urheilukentällä on oma ennätystilasto ja katsomo.


title: Veikkolan urheilukenttä

text: Kentän läheisyydessä on myös frisbeegolfrata, tekonurmikenttä ja liitäntäpysäköintialue. Vuorenmäen koulun vieressä sijaitseva tekonurmikenttä valmistui vuonna 2012 ja sen yhteyteen on suunnitteilla katsomo.


title: Sorority Row

text: Sorority Row on vuonna 2009 ensi-iltansa saanut Stewart Hendlerin ohjaama yhdysvaltalainen kauhuelokuva.


title: Sorority Row

text: Elokuva oli ehdolla kahden Teen Choice -palkinnon saajaksi. Kritiikit elokuvaa kohtaan olivat pääasiassa negatiivisia, joskin joitakin näyttelijäsuorituksia kehuttiin. Rotten Tomatoes -sivuston arvio elokuvasta on 22 %.


title: Sorority Row

text: Elokuva oli myös kaupallinen floppi, sen avausviikonloppu oli lipputuloiltaan kohtuullinen, mutta lopulliset lipputulot eivät yltäneet edes kaksinkertaisiksi ensi-iltaviikonloppuun verrattuna.


title: Guy Lombardo

text: Gaetano Alberto ”Guy” Lombardo (19. kesäkuuta 1902 London, Kanada – 5. marraskuuta 1977 Houston, Texas, Yhdysvallat) oli kanadalais-yhdysvaltalainen orkesterinjohtaja ja viulisti. Lombardo perusti vuonna 1924 The Royal Canadians -yhtyeen yhdessä veljiensä Carmenin, Lebertin ja Victorin sekä paikallisten muusikoiden kanssa. Lombardojen uskotaan myyneen 100–300 miljoonaa äänitettä elinaikanaan. Guy oli aluksi tanssiyhtyeen viulisti, mutta pian hänestä tuli sen johtaja ja kapellimestari. Saavutettuaan kohtalaista menestystä Kanadassa, yhtye siirtyi Yhdysvaltoihin Ohion Clevelandiin ja alkoi käyttää itsestään nimeä Guy Lombardo & His Royal Canadians. Clevelandin jälkeen yhtye siirtyi Chicagoon ja sitten New Yorkiin.


title: Guy Lombardo

text: New Yorkissa Royal Canadians esiintyi lukuisissa radio-ohjelmissa ja se levytti useita hittisävelmiä alkaen vuodesta 1927 aina vuoteen 1954. Guy Lombardosta tuli tunnettu julkisuuden henkilö 1930-luvun alussa sekä musiikkinsa että radio-ohjelmiensa kautta. Hänen vuosittainen uudenvuodenaaton radioshownsa teki ”Auld Lang Synesta” klassikon Yhdysvalloissa. Yhtyeuransa jälkeen Lombardo työskenteli New Yorkin Jones Beach Marine Theaterissa, jossa hän esiintyi kuolemaansa saakka.


title: Guy Lombardo

text:
Lombardo menestyi myös kilpaveneilijänä. Vuonna 1946 hän voitti APBA Gold Cupin Tempo VI -veneellään.
Vuosina 1946–1949 hän oli hallitseva Yhdysvaltain mestari. Vuonna 1959 hän oli yrittämässä absoluuttista vedessä liikkumisen maailmanennätystä suihkumoottorisella Tempo Alcoa -veneellä, kunnes se tuhoutui radio-ohjatussa testissä, jossa se kulki yli 250 mailin tuntivauhtia (400 km/h).


title: Guy Lombardo

text: Lombardolla on Hollywoodin Walk of Famella kolme tähteä (Star of Television, Star of Recording ja Star of Radio), jotka kaikki paljastettiin 9. helmikuuta 1960.


title: Akron-Cantonin lentoasema

text: Akron-Cantonin lentoasema (, FAA:n sijaintikoodi: CAK) on lentoasema Greenissä Summitin piirikunnassa, Ohiossa. Se sijaitsee noin 16 kilometriä kaakkoon Akronista ja 16 kilometriä luoteeseen Cantonista.


title: Akron-Cantonin lentoasema

text: Rahoitus lentokentän rakennukseen myönnettiin toisen maailmansodan aikana, mutta rakennustyöt pysähtyivät kiistaan yksityisen rahoituksen soveliaisuudesta. Tämän seurauksena yksityinen rahoitus oli tärkeää lentokentän rakentamisen alkuaikoina ja erityisesti maan ostamisessa. Kenttä vihittiin käyttöön 13. lokakuuta 1946 nimellä Akron-Canton-Massillonin lentoasema. Matkustajalennot alkoivat vuonna 1948, kun American Airlines, United Airlines, Capital Airlines ja Eastern Air Lines siirsivät lentonsa Akronin kunnalliselta lentoasemalta. Pysyvä terminaali rakennettiin vuonna 1955 ja sitä laajennettiin vuonna 1962.


title: Akron-Cantonin lentoasema

text: Lentoasemalla on kaksi kiitotietä: 2 317 ja 2 501 metrin pituiset. Molemmat ovat 46 metriä leveitä.


title: Akron-Cantonin lentoasema

text: Vuonna 2005 lentoasemaa käytti lähes 1.45 miljoonaa matkustajaa, kolminkertainen määrä vuoteen 1995 verrattuna. Akron-Canton on yksi Keskilännen nopeimmin kasvavista lentoasemista. Sen matkustajamäärä on kasvanut joka vuosi vuodesta 1995 (lukuun ottamatta vuotta 2001, jolloin syyskuun 11. päivän terroriteot hidastivat ilmailualan kasvua kaikkialla Yhdysvalloissa).


title: Akron-Cantonin lentoasema

text: Lentokentän mainoslause on "A better way to go" ("Parempi tapa matkustaa"), korostaen matkustamisen helppoutta Cleveland-Hopkinsin kansainväliseen lentoasemaan verrattuna. Kentän liikenteestä 75% on yleisilmailua, jota Cleveland-Hopkinsissa ei ole lainkaan.


title: Akron-Cantonin lentoasema

text: Kentän matkustajamäärä kaksinkertaistui vuosina 2000-2006. Uusia lentoyhtiöitä tänä aikana olivat AirTran Airways ja Frontier Airlines. Southwest Airlines aloitti lennot Akron-Cantoniin elokuussa 2012. Akronin kasvu on 20% koko Ohion lentoliikenteen kasvusta. Muita kentälle lentäviä yhtiöitä ovat Delta Connection, US Airways Express ja United Express.


title: Akron-Cantonin lentoasema

text: Vuoden 2012 matkustajamäärä oli kentän historian suurin: yli 1,83 miljoonaa.


title: Akron-Cantonin lentoasema

text: Matkustajamäärä syyskuusta 2012 elokuuhun 2013.


title: Kimppujuurekas

text: Kimppujuurekas ("Gymnopus acervatus" syn. "Collubia acervata") on isojuurekkaiden sukuun kuuluva laji. Se ei ole myrkyllinen, mutta ei myöskään hyvä ruokasieni. Se kasvaa tiiviissä ryppäissä.


title: Kimppujuurekas

text: Kimppujurekas muistuttaa tupasjuurekasta, mutta sen lakki on sileämpi, kuperampi ja pienempi. Väriltään kimppujuurekas on punaruskea. jalan tyvi on nukkainen.


title: Kimppujuurekas

text: Kimppujuurekasta tavataan vanhoissa havumetsissä.


title: Liuskahytykkä

text: Liuskahytykkä ("Tremella foliacea") on poimuhytyköiden sukuun kuuluva laji. Se on sukua keltahytykälle. Se ei ole myrkyllinen, mutta ei myöskään hyvä ruokasieni.


title: Liuskahytykkä

text: Liuskahytykkä muistuttaa mäntyhytykkää ("Exidia saccharina"). Se on väriltään suklaanruskea ja muodoltaan liuskoittunut.


title: Liuskahytykkä

text: Liuskahytykkää esiintyy koivun kannoilla ja lahoissa lepissä.


title: Mindanaonkäpinkäinen

text: Mindanaonkäpinkäinen ("Malindangia mcgregori") on käpinkäisten heimoon kuuluva varpuslintu.


title: Mindanaonkäpinkäinen

text: Mindanaonkäpinkäistä tavataan Mindanaolla Filippiineillä. Laji on yleinen levinneisyysalueellaan, mutta sitä tavataan vain pienellä alueella ja sen kanta on pienenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Panttivangit

text: Panttivangit () on yhdysvaltalainen rikosdraamasarja, jota esitettiin Yhdysvalloissa syyskuusta 2013 tammikuuhun 2014 saakka. Sarjan tekemisestä vastaavat Alon Aranya ja Jeffrey Nachmanoff. Se perustuu samannimiseen israelilaiseen sarjaan, jonka ovat luoneet Omri Givon ja Rotem Shamir. Sarjan pääosissa ovat tohtori Ellen Sanders (Toni Collette), joka saa leikattavakseen Yhdysvaltain presidentin ja FBI-erikoisagentti Duncan Carlisle (Dylan McDermott), joka kaappaa liittolaistensa kanssa Sandersin perheen, koska haluaa tämän murhaavan presidentin.


title: Panttivangit

text: Suomessa sarjan esittäminen alkoi MTV3:lla joulukuussa 2013 ja viimeinen jakso esitettiin maaliskuussa 2014.


title: Minna Joki-Erkkilä

text: Minna Marja Joki-Erkkilä (s. 1963) on lääketieteen tohtori, naistentautien ja synnytysten erikoislääkäri Tampereen yliopistollisesta keskussairaalasta. Hänellä on myös nuorisolääketieteen erityispätevyys. Hän tekee usein yhteistyötä poliisin kanssa seksuaalirikosten esitutkinnassa.


title: Minna Joki-Erkkilä

text: Joki-Erkkilä on tehnyt väitöskirjan lasten seksuaalisen hyväksikäytön somaattisesta tukimuksesta. Hän on mm. tutkinut ultraviolettivalon käyttöä seksuaalirikosten tutkinnassa. Ultraviolettivalolla voidaan nähdä paremmin gynekologisia eli naisen sukupuolielimiin liittyviä vammoja. Joki-Erkkilän mukaan UV-valolla voidaan havaita sellaisia vammoja, mustelmia ja arpia, jotka eivät erotu tavallisella valkoisella valolla.


title: Minna Joki-Erkkilä

text: Minna Joki-Erkkilä on naimisissa korva-, nenä- ja kurkkutauteihin erikoistuneen lääkärin, lääketieteen tohtori Veli-Pekka Joki-Erkkilän (s. 1964) kanssa. Heidän tyttärensä surmattiin vuonna 2011.Joki-Erkkilät antoivat anteeksi tyttärensä surmaajalle


title: Indokiinanlivertäjä

text: Indokiinanlivertäjä ("Lalage polioptera") eli aiemmalta nimeltään indokiinankäpinkäinen on käpinkäisten heimoon kuuluva varpuslintu.


title: Indokiinanlivertäjä

text: Indokiinanlivertäjää tavataan Kambodžassa, Laosissa, Myanmarissa, Thaimaassa ja Vietnamissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Key Largo

text: Key Largo on Floridan rannikolla sijaitseva saari, joka kuuluu Florida Keysin saariryhmään. Key Largo on saarista ensimmäinen, kun ajetaan Floridan mantereelta saariryhmän läpi kulkevaa Overseas Highwaytä. Saari on suosittu sukelluspaikka. Sitä ympäröivät kirkkaat vedet ja monipuolinen vedenalainen luonto.


title: Key Largo

text: Key Largo on myös tapahtumapaikkana vuoden 1948 elokuvassa "Myrskyvaroitus" ("Key Largo"), jonka pääosassa esiintyi Humphrey Bogart.


title: Kiinanlivertäjä

text: Kiinanlivertäjä ("Lalage melaschistos") eli aiemmalta nimeltään kiinankäpinkäinen on käpinkäisten heimoon kuuluva varpuslintu.


title: Kiinanlivertäjä

text: Kiinanlivertäjää tavataan Intiassa, Himalajan alueella, Kiinassa ja Kaakkois-Aasian pohjoisosissa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.


title: Big Pine Key

text: Big Pine Key on saari Floridan rannikolla ja kuuluu Florida Keysin saariryhmään. Saarella on suojelualue, jolla elää saarten kotoperäinen kaurislaji Keys-saarten kauris.


title: Overseas Highway

text: Overseas Highway on eteläisin osa US 1 –tietä, joka kulkee pitkin Yhdysvaltojen itärannikkoa. Tie on noin 200 kilometriä pitkä, ja se yhdistää Florida Keysin saaret mantereeseen. Saarten läpi kulki ennen tien rakentamista rautatie Key Westiin. Vuonna 1935 hurrikaani tuhosi rautatien täydellisesti, eikä sitä rakennettu enää uudelleen. Sen sijaan rakennettiin maantie, joka hyödyntää osittain rautatien rakennelmia. Overseas Highway valmistui vuonna 1938. Tiellä on 44 siltaa, ja niistä suurin ja näyttävin on uusittu Seven Mile Bridge. Se rakennettiin vuonna 1982, ja sen pituus on 10 930 metriä ja korkeus merenpinnasta 19,8 metriä.


title: Sundanlivertäjä

text: Sundanlivertäjä ("Lalage fimbriata") eli aiemmalta nimeltään sundanpikkukäpinkäinen on käpinkäisten heimoon kuuluva varpuslintu.


title: Sundanlivertäjä

text: Sundanlivertäjää tavataan Bruneissa, Indonesiassa, Malesiassa, Myanmarissa, Singaporessa ja Thaimaassa. Lajin ei uskota olevan vaarassa, ja se on luokiteltu elinvoimaiseksi.


title: Mustapäälivertäjä

text: Mustapäälivertäjä ("Lalage melanoptera") eli aiemmalta nimeltään mustapääkäpinkäinen on käpinkäisten heimoon kuuluva varpuslintu.


title: Mustapäälivertäjä

text: Mustapäälivertäjä tavataan Bangladeshissa, Bhutanissa, Intiassa, Myanmarissa, Nepalissa ja Sri Lankassa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.


title: Akasiakäpinkäinen

text: Akasiakäpinkäinen ("Campephaga flava") on käpinkäisten heimoon kuuluva varpuslintu.


title: Akasiakäpinkäinen

text: Akasiakäpinkäistä tavataan Afrikan etelä- ja itäosissa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.


title: Afrikanmustakäpinkäinen

text: Afrikanmustakäpinkäinen ("Campephaga phoenicea") on käpinkäisten heimoon kuuluva varpuslintu.


title: Afrikanmustakäpinkäinen

text: Afrikanmustakäpinkäistä tavataan Länsi-Afrikan eteläosista Afrikan keskiosien kautta Itä-Afrikkaan ulottuvalla alueella. Lajin ei uskota olevan vaarassa, ja se on luokiteltu elinvoimaiseksi.


title: Adam Cieślar

text: Adam Cieślar (s. 18. joulukuuta 1992 Cieszyn) on puolalainen yhdistetyn hiihtäjä.


title: Adam Cieślar

text: Yhdistetyn maailmancupissa Cieślar kilpaili ensimmäisen kerran Vikersundissa maaliskuussa 2009. Ensimmäiset maailmancupin pisteensä hän saavutti Kuusamossa marraskuussa 2013 oltuaan 22:s. Parhaimmillaan hän on sijoittunut maailmancupissa 18:nneksi Val di Fiemmessä helmikuussa 2016. Oslon MM-kilpailuissa 2011 Cieślar sijoittui normaalimäen kilpailussa 42:nneksi ja suurmäen kilpailussa 46:nneksi. Sotšin olympialaisissa 2014 hän oli normaalimäen Gundersen-kilpailussa 39:s ja suurmäen kilpailussa 37:s.


title: Aleksi Ojala (yleisurheilija)

text: Aleksi Mikael Ojala (s. 9. joulukuuta 1992 Urjala) on suomalainen kilpakävelijä. Hän edustaa Urjalan Urheilijoita. Vuosina 2011–2017 hän edusti Turun Weikkoja. Ojalaa valmentavat Jani Lehtinen, Antti Kempas ja Juha Kinnunen. Vuoteen 2017 asti häntä valmensi yhdeksän vuoden ajan Reima Salonen.


title: Aleksi Ojala (yleisurheilija)

text: Ojala on saavuttanut Kalevan kisoissa 20 kilometrin kävelyssä SM-kultaa vuosina 2015, 2016 ja 2017 sekä hopeaa vuosina 2013 ja 2014. Vuoden 2017 kisoissa Ojala käveli 20 kilometrin ennätysaikansa 1.23.16. Hänen ennätyksensä 50 kilometrin kävelyssä on 3.46.25 maaliskuulta 2016.


title: Aleksi Ojala (yleisurheilija)

text: Viestijuoksun SM-kilpailuissa Ojala on saavuttanut kaksi kultaa (2013, 2014), kolme hopeaa (2011, 2015, 2016) ja yhden pronssin (2012) 3 × 3 000 metrin kävelyviestissä. Sisäratojen SM-kilpailuista Ojala on saavuttanut hopeaa (2011) ja kolme pronssia (2012, 2014, 2015) 5 000 metrin kävelyssä.


title: Aleksi Ojala (yleisurheilija)

text: Ojala keskeytti 50 kilometrin kävelyn Pekingin MM-kilpailuissa 2015. Hän rikkoi 19. maaliskuuta 2016 kesän Rion olympialaisten tulosrajan Slovakian Dudincessa kävelemällä oman ennätyksensä 50 kilometrillä 3.46.25 ja valittiin Suomen joukkueeseen. Olympiakävelyssä hänet diskattiin epäpuhtaan kävelyn vuoksi.


title: Aleksi Ojala (yleisurheilija)

text: Kesäkuussa 2017 Ojala käveli 30 kilometrillä ennätyksensä 2.13.23 ja alitti Suomen Urheiluliiton MM-kilpailuihin asettaman näyttörajan 2.17.00. Lontoon MM-kilpailuissa hän sijoittui 50 kilometrin kävelyssä 14:nneksi ajalla 3.47.20.


title: Matias Korpela

text: Matias Arttu Oskari Korpela (s. 16. marraskuuta 1989 Pyhäjoki) on suomalainen kilpakävelijä. Hän edustaa Turun Urheiluliittoa ja hänen valmentajanaan toimii Marko Kivimäki. Vuoteen 2015 Korpela edusti Raahen Vesaa.


title: Matias Korpela

text: Kalevan kisoista Korpela voitti pronssia 20 kilometrin kävelyssä vuonna 2013. Lisäksi hän on saavuttanut maantiekävelyn SM-kilpailuissa (30 km) hopeaa vuonna 2015 ja pronssia 2012 sekä sisäratojen SM-kilpailuista hopeaa 5 000 metrin kävelystä vuonna 2009 ja 2014 sekä pronssia 2016.


Salibandyn naisten maailmanmestaruuskilpailut 2013 olivat historian 18. maailmanmestaruuskilpailut ja yhdeksännet naisten MM-kisat. Ne järjestettiin Tšekin Brnossa ja Ostravassa.


title: Salibandyn naisten maailmanmestaruuskilpailut 2013

text: Kisoihin osallistui 16 maata, jotka pelasivat neljässä alkulohkossa. Puolivälieriin selvisivät A- ja B-lohkojen kaksi parasta joukkuetta sekä A- ja B-lohkojen kolmanneksi ja neljänneksi sijoittuneiden joukkueiden ja C- ja D-lohkojen kahden parhaan joukkueen keskinäisten ottelujen voittajat.


text: Turnauksen vei Ruotsi 5-1 voitollaan Suomesta, pronssia voitti Sveitsi.


text: Neljännesfinaalit


text:
Välierät
Pronssiottelu


text: Loppuottelu


title: Pier Luigi Nervi

text: Pier Luigi Nervi (21. kesäkuuta 1891 Sondrio – 9. tammikuuta 1979 Rooma) oli italialainen insinööri, jota pidetään yhtenä tärkeimmistä teräsbetoniarkkitehtuurin uranuurtajista.


title: Pier Luigi Nervi

text: Nervi syntyi Sondriossa ja valmistui rakennusinsinööriksi ("ingeniere edile") Bolognan yliopistosta 1913. Hän sai kutsun Italian asevoimiin, jonka palveluksessa toimi ensimmäisen maailmansodan ajan 1914–18. Rauhan tultua Nervi aloitti rakennussuunnittelun lentokonehangaareista ja osoitti jo niissä paitsi rakenteellista kekseliäisyyttä, myös esteettistä tajua ja toimi käytännössä arkkitehtina. Hän erikoistui suuria jännevälejä vaativiin betonirakennuksiin, kuten messu- ja näyttelyhalleihin ja urheilurakennuksiin, joihin hän kehitti elegantteja ja jänteviä, kasvien ja eläinten tukirangoista biomimetiikan tavoin vaikutteita ottavia rakenteita. Rooman Palazzetto dello Sportin (1958) riparakenteisessa kupolikatossa hän otti vaikutteita paitsi lumpeenlehdestä, myös kahden vuosituhannen takaisesta Rooman Pantheonista.


title: Pier Luigi Nervi

text: Nervi suunnitteli monia kohteita Rooman olympiakisoihin 1960, muun muassa olympiastadionin. Hän työskenteli useimmiten arkkitehtien rakennekonsulttina, mutta monissa kohteissa myös pääarkkitehtina. Italian lisäksi hänen suunnittelemia rakennuksia tai rakenteita on Yhdysvalloissa, Kanadassa, Brasiliassa, Vatikaanissa ja Etelä-Afrikassa.


title: Pier Luigi Nervi

text: Vuosina 1946–1961 Nervi toimi opettajana Rooman yliopistossa.


title: Adrien Backscheider

text: Adrien Backscheider (s. 7. elokuuta 1992 Metz) on ranskalainen maastohiihtäjä, joka edustaa Gérardmer Ski Nordique -seuraa.


title: Adrien Backscheider

text: Maastohiihdon maailmancupissa Backscheider kilpaili ensimmäisen kerran La Clusaz'ssa tammikuussa 2013. Ensimmäiset maailmancupin pisteensä hän saavutti Davosissa joulukuussa 2013 oltuaan 25:s. Parhaimmillaan hän on sijoittunut 12:nneksi Oslon 50 kilometrin vapaan hiihtotavan yhteislähtökilpailussa maaliskuussa 2018.


title: Adrien Backscheider

text: Tammikuussa 2014 Backscheider voitti 30 kilometrin yhdistelmähiihdon kultaa Val di Fiemmessä käydyissä alle 23-vuotiaiden MM-kilpailuissa. Seuraavana vuonna hän sai samassa ikäluokassa MM-pronssia 15 kilometrin vapaan hiihtotavan kilpailussa Almatyssa. Falunin MM-kilpailuissa 2015 hän hiihti ankkuriosuuden pronssia saaneessa Ranskan 4 × 10 kilometrin viestijoukkueessa. Yhdistelmäkilpailussa hän sijoittui 19:nneksi. Pyeongchangin talviolympialaisissa 2018 4 × 10 kilometrin viestissä Backsheider oli mukana Ranskan pronssimitalijoukkueessa.


title: Aleksander Aamodt Kilde

text: Aleksander Aamodt Kilde (s. 21. syyskuuta 1992) on norjalainen alppihiihtäjä, joka edustaa Lommedalens Sk -seuraa. Hän on supersuurpujottelun maailmancupin voittaja.


title: Aleksander Aamodt Kilde

text: Alppihiihdon maailmancupissa Aamodt Kilde kilpaili ensimmäisen kerran Söldenissä lokakuussa 2012. Ensimmäiset maailmancupin pisteensä hän saavutti Lake Louisen supersuurpujottelussa joulukuussa 2013 oltuaan 20:s. Kymmenen parhaan joukkoon hän sijoittui ensimmäisen kerran Saalbachin supersuurpujottelussa helmikuussa 2015 oltuaan seitsemäs. Toistamiseen hän saavutti saman sijoituksen Beaver Creekin supersuurpujottelussa joulukuussa 2015.


title: Aleksander Aamodt Kilde

text: Ensimmäisen palkintosijansa Aamodt Kilde saavutti oltuaan kolmas Norjan kolmoisvoittoon päättyneessä Val Gardenan supersuurpujottelussa joulukuussa 2015. Ensimmäisen voittonsa hän saavutti Garmisch-Partenkirchenin syöksylaskussa 30. tammikuuta 2016. Hän voitti samalla kaudella myös Hinterstoderin supersuurpujottelun ja oli toinen Sankt Moritzin supersuurpujottelussa. Hän voitti supersuurpujottelucupin ja sijoittui maailmancupin kokonaiskilpailussa seitsemänneksi.


title: Aleksander Aamodt Kilde

text: Aamodt Kilde sijoittui kaudella 2016–2017 toiseksi Val Gardenan supersuurpujottelussa sekä kolmanneksi Santa Caterinan alppiyhdistetyssä ja Aspenin supersuurpujottelussa. Supersuurpujottelucupissa ja alppiyhdistetyn cupissa hän sijoittui kolmanneksi, maailmancupin kokonaiskilpailussa seitsemänneksi. Kaudella 2018–2019 hän oli kolmas Beaver Creekin supersuurpujottelussa, voitti Val Gardenan syöksylaskun ja oli kolmas Bormion supersuurpujottelussa. Wengenin syöksylaskussa hän sijoittui kolmanneksi.


title: Aleksander Aamodt Kilde

text: Nuorten MM-kilpailuissa 2013 Aamodt Kilde voitti kultaa suurpujottelussa. Sotšin olympialaisissa 2014 hän sijoittui supersuurpujottelussa 13:nneksi. Beaver Creekin / Vailin MM-kilpailuissa 2015 hän oli superalppiyhdistetyssä kahdeksas. Sankt Moritzin MM-kilpailuissa 2017 hän sijoittui supersuurpujottelussa ja alppiyhdistetyssä neljänneksi sekä syöksylaskussa kuudenneksi. Pyeongchangin olympialaisissa 2018 hän oli supersuurpujottelussa kolmastoista ja syöksylaskussa viidestoista.


title: Dominion (ruotsalainen yhtye)

text: Dominion on ruotsalainen death metal -yhtye, joka perustettiin vuonna 2004 Gävlessä. Yhtyeen perustivat rumpali Jocke Olofsson sekä kitaristi-basisti Victor Brandt, joista jälkimmäinen on soittanut myös Entombedissa sekä Satyriconin livekokoonpanossa.


title: Dominion (ruotsalainen yhtye)

text: Yhtye solmi levytyssopimuksen Unique Leader Recordsin kanssa vuonna 2006. Saman vuoden lokakuussa Dominion julkaisi esikoisalbuminsa, "Born God and Aware".


title: Thule (täsmennyssivu)

text: Thule ja Thule voivat viitata seuraaviin:Thulé on ollut seuraavien henkilöiden sukunimi:


title: Thule (täsmennyssivu)

text: Myös seuraavien henkilöiden sukunimi oli alun perin Thulé:


title: Born God and Aware

text: Born God and Aware on ruotsalaisen death metal -yhtyeen Dominionin esikoisalbumi. Se julkaistiin vuonna 2006 levymerkillä Unique Leader Records.


title: Born God and Aware

text: Kaikki kappaleet säveltänyt ja sanoittanut Victor Brandt sekä sovittanut Dominion.


title: Julien Sprunger

text: Julien Sprunger (1. tammikuuta 1986 Fribourg, Sveitsi) on sveitsiläinen jääkiekkohyökkääjä, joka edustaa National League A-seura Fribourg-Gottéronia vuoteen 2017 kestävällä sopimuksella. Sprunger on pelannut koko pääsarjauransa Sveitsissä ja Fribourg-Gottéronin joukkueessa.


title: Julien Sprunger

text: Sprunger edusti Sveitsin jääkiekkomaajoukkuetta MM-kisoissa vuosina 2007–2011 sekä talviolympialaisissa 2010.


title: Julien Sprunger

text: NHL-seura Minnesota Wild varasi Sprungerin vuoden neljännellä kierroksella, 117. pelaajana. Sprunger ei kuitenkaan ole pelannut otteluakaan organisaatiossa.


title: Aleksander Zniszczoł

text: Aleksander Zniszczoł (s. 8. maaliskuuta 1994) on puolalainen mäkihyppääjä, joka edustaa KS Wisła Ustronianka -seuraa.


title: Aleksander Zniszczoł

text: Mäkihypyn maailmancupissa Zniszczoł kilpaili ensimmäisen kerran Oberstdorfissa joulukuussa 2011. Ensimmäiset maailmancupin pisteensä hän saavutti Zakopanessa tammikuussa 2012 oltuaan yhdeksäs. Se on myös toistaiseksi hänen paras sijoituksensa henkilökohtaisissa kilpailuissa. Joukkuekilpailussa hän sijoittui Puolan joukkueen mukana kolmanneksi Lahdessa maaliskuussa 2012.


title: Aleksander Zniszczoł

text: Euroopan nuorten olympiafestivaaleilla vuonna 2011 Zniszczoł voitti kultaa joukkuekisassa Puolan joukkueessa. Nuorten MM-kilpailuissa Erzurumissa 2012 hän saavutti hopeaa henkilökohtaisessa kilpailussa sekä joukkuemäessä. Myös vuonna 2013 Liberecissä hän saavutti joukkuemäen hopeaa.


title: Akron Art Museum

text: The Akron Art Museum on taidemuseo Akronin kaupungissa Yhdysvaltain Ohion osavaltiossa. Se perustettiin 1922 ja on vuodesta 2007 tunnettu itävaltalaisen arkkitehtiryhmän Coop Himmelbaun suunnittelemasta modernista laajennusosastaan.


title: Akron Art Museum

text: Taidemuseo aloitti vuonna 1922 taidekouluna nimellä The Akron Art Institute kaupungin kirjastorakennuksen kellarissa. Sen opettajina toimivat pariskunta Edwin Coupland Shaw ja Jennifer Bond Shaw.


title: Akron Art Museum

text: The Akron Art Museum käsittää 1 900 neliömetriä näyttelytilaa, ja sen kokoelmiin kuuluu kuvataidetta vuodesta 1850 alkaen. Museossa pidetään myös vierailevia näyttelyitä yhdysvaltalaisista ja kansainvälisisistä kokoelmista.


title: Akron Art Museum

text: Museon vanha osa on uusrenessanssityylinen rakennus vuodelta 1899. Museon vanhimman taiteen kokoelmat on sijoitettu siihen. Omat salinsa on omistettu 1800–1900-luvun vaihteen realismille, amerikkalaiselle impressionismille, modernismille, Ohion osavaltion taideteoksille vuosilta 1910–1950 sekä yksi sali koillis-Ohiosta kotoisin olevalle William Sommerille.


title: Akron Art Museum

text: Vuotta 1950 uudemmat teokset on sijoitettu moderniin, vuonna 2007 valmistuneeseen Knight Building -rakennukseen,joka toteutettiin kansainvälisen arkkitehtuurikilpailun voittajan, itävaltalaisen Coop Himmelb(l)au-ryhmän suunnitelman mukaisesti. Esillä on postmodernia maalausta ja veistoksia ja teoksia muiden muassa Chuck Closelta ja Andy Warholilta. Laajennusosan toinen kerros on varattu kiertäville näyttelyille.


title: Akronin yliopisto

text: Akronin yliopisto on julkinen yliopisto Akronin kaupungissa Ohiossa, Yhdysvalloissa. Se on osa Ohion julkista yliopistojärjestelmää. Suosituimpia pääaineita ovat liiketalous, johtaminen, kasvatustiede, viestintä, terveystieteet ja tekniikka.


title: Akronin yliopisto

text: Koulun urheilujoukkueet kilpailevat NCAA:n korkeimmalla divisioonatasolla.


title: Elina Kujala

text: Elina Kujala (s. 1. helmikuuta 1987) on suomalainen salibandyn pelaaja. Hänen pelipaikkansa on hyökkääjä. Maajoukkueessa hän on edustanut Suomea vuosien 2009, 2011 ja 2013 MM-kilpailuissa. Sarjatasolla hän edustaa Salibandyliigassa pelaavaa SB-Prota, jonka naisten joukkueessa hän on pelannut kaudesta 2004–2005 alkaen. Kaudet 2007–2010 hän pelasi Sveitsissä Piranha Churin joukkueessa.


title: Elina Kujala

text: Elina Kujalan kaksoissisko Karoliina Kujala on myös salibandyn maajoukkuepelaaja.


title: Heinäveden Yleisurheilijat

text: Heinäveden Yleisurheilijat on vuonna 1998 Heinävedellä perustettu yleisurheilun erikoisseura. Seuran perustamiskokous pidettiin 15. marraskuuta ja tarkoituksena oli jatkaa Heinäveden Hyrskeen aloittamaa toimintaa paikallisen yleisurheilun parissa. Seura painottaa toiminnassaan vahvasti nuoriso- ja junioritoimintaa, mutta menestystä on tullut myös aikuisten tasolla. Seuran puheenjohtajana on toiminut vuodesta 2007 Petri Dahl.


title: Heinäveden Yleisurheilijat

text: Tunnettuja ja menestyneitä Heinäveden Yleisurheilijoiden edustajia ovat muun muassa Tuija Huoman, Soile Eronen, Sirpa Vänttinen, Johanna Pasanen, Niina Puustinen, Joonas Luostarinen, Aino-Maija Karvinen ja Ville Mylläri.


title: Revolution (televisiosarja)

text: Revolution on yhdysvaltalainen tieteis-/draamasarja, joka sijoittuu 15 vuoden päähän maailmanlaajuisen sähkökatkoksen tapahtumisesta. Sarjan on käsikirjoittanut Eric Kripke ja sen on tuottanut J. J. Abramsin Bad Robot Productions. Sen ensiesitys tapahtui Yhdysvaltain NBC-kanavalla 17. syyskuuta 2012. Kanava sijoitti sarjan esitysjärjestyksen toukokuussa 2012. Elokuvaohjaaja Jon Favreau ohjasi pilottijakson.


title: Revolution (televisiosarja)

text: Sarjan ensimmäinen tuotantokausi kuvattiin Wilmingtonissa, Pohjois-Carolinassa ja sen ympäristössä. Monet sarjan kohtauksista kuvattiin Wilmingtonin historiallisessa keskustassa ja Pohjois-Carolinan yliopiston kampuksella. "Revolutionin" toinen tuotantokausi kuvattiin Austinissa, Texasissa. Toisen kauden ensi-ilta oli 25. syyskuuta 2013. Sarja lopetettiin toisen kauden jälkeen.


title: Marcel Breuer

text: Marcel Lajos Breuer (22. toukokuuta 1902 Pécs, Unkari – 1. heinäkuuta 1981 New York) oli unkarilaissyntyinen modernismityylisuunnan arkkitehti ja huonekalumuotoilija, joka opiskeli ja sitten opetti Saksan Bauhaus-muotoilukoulussa 1920–1930-luvuilla ja työskenteli vuodesta 1937 alkaen Yhdysvalloissa.


title: Marcel Breuer

text: Kahdeksantoistavuotias Breuer oli yksi nuorimmista Bauhaus-kouluun hyväksytyistä oppilaista. Bauhausin voimahahmo Walter Gropius vakuuttui pian Breuerin lahjakkuudesta ja teki tästä koulun puusepänverstaan päällikön. Kun koulu oli muuttanut Weimarista Dessauhun vuonna 1925, Breuer palasi sinne lyhyen Pariisissa viettämänsä jakson jälkeen jatkaakseen työtä Josef Albersin, Wassily Kandinskyn ja Paul Kleen kollegana, nyt koulun vasta perustetulla arkkitehtuuriosastolla.


title: Marcel Breuer

text:
Breuer tuli tunnetuksi polkupyörän ohjaustangosta ideansa saaneista putkirunkoisista huonekaluista, joista tuli yksi modernismin symboleista 1920-luvulla. Hän pääsi itseään viitisentoista vuotta vanhempien arkkitehtien Le Corbusier’n ja Ludwig Mies van der Rohen suosioon ja alkoi Gropiuksen avulla saada ensimmäisiä sisustussuunnittelutehtäviä.
1930-luvulla juutalainen Breuer joutui pakenemaan Saksassa valtaan päässeitä natseja Lontooseen. Siellä hän pääsi Jack Pritchardin johtamaan Isokoniin, joka oli Britannian ensimmäisiä moderniin muotoiluun suuntautuneita yrityksiä. Siellä Breuer alkoi tehdä kokeiluja muun muassa taivutetun vanerin käytöstä huonekaluissa. Vuosina 1935–1937 hän suunnitteli useita asuintaloja yhdessä englantilaisen F. R. S. Yorken kanssa.


title: Marcel Breuer

text: Vuonna 1937 Walter Gropius lähti Harvardin yliopiston muotoilukoulun johtajaksi ja onnistui houkuttelemaan Marcel Breuerin mukaansa Yhdysvaltoihin. Kaksikko muodosti kiinteän työparin, jolla oli suuri vaikutus amerikkalaiseen moderniin asuinrakentamiseen. Heidän vaikutteensa levisivät oppilaiden välityksellä; heihin kuuluivat muiden muassa Paul Rudolph, Eliot Noyes, I. M. Pei, Ulrich Franzen, John Johansen ja Philip Johnson. Yksi parhaiten säilyneistä Breuerin ja Gropiuksen yhtenäistaideteoksista ("Gesamtkunstwerk") noilta ajoilta on Pittsburghiin rakennettu Frank House.


title: Marcel Breuer

text: Breuer katkaisi yhteistyön Gropiuksen kanssa vuonna 1941, meni naimisiin heidän yhteisen sihteerinsä Constance Crocker Leightonin kanssa ja muutti New Yorkiin, jossa työskenteli ja asui elämänsä loppuun asti.


title: Marcel Breuer

text: Marcel Breuerin läpimurto julkisten rakennusten suunnittelijana oli vuonna 1955 valmistunut Unescon päämaja Pariisissa, jonka parissa hän teki yhteistyötä muun muassa italialaisen betonirakenneinsinöörin Pier Luigi Nervin kanssa. Gropiuksen myötä yhteistyöhön tottuneena hän käytti taitavia ja nimekkäitä arkkitehteja työkumppaneinaan monissa muissakin hankkeissa.


title: Marcel Breuer

text: Breuerin tyylikausista ensimmäinen oli kansainvälisen tyylin ”valkoinen lasilaatikko” -ihanne. Tämän tyylin töihin kuuluvat ensimmäiset pientalot Eurooppaan ja Yhdysvaltoihin. Toiseen kauteen kuuluvat melko vaatimattomat puujulkisivut, kuten hänen ensimmäisessä itselleen New Canaaniin rakentamassa talossa. Kolmannessa vaiheessa hän kehitti betonielementeistä julkisivujärjestelmän, jota käytti muun muassa IBM:n laboratoriorakennuksessa. Neljättä tyylikautta luonnehtivat kivestä ja muotoillusta betonista tehdyt julkisivut, kuten New Yorkin Whitney-taidemuseossa, Atlantan kirjastossa ja Breuerin toisessa itselleen rakentamassa talossa New Canaanissa.


title: Tambopatan luonnonpuisto

text: Tambopatan luonnonpuisto sijaitsee Perun Amazonilla, Madre de Diosin alueella. Luonnonpuiston ydin on "Sandoval"in viidakkojärvi jokineen, ja alueeseen pääseekin parhaiten tutustumaan kanootilla. Alueen luonto on monimuotoinen. Nisäkkäistä siellä elää lukuisia apinalajeja sekä uhanalainen jättiläissaukko. Perhosia on toista tuhatta eri lajia. Lisäksi on monia matelijoita kuten kaimaaneja. Alueella on myös runsas linnusto, kuten erilaisia papukaijoja sekä haisukäki.


title: Uinnin lyhyen radan Euroopan-mestaruuskilpailut 2013

text: Uinnin lyhyen radan Euroopan-mestaruuskilpailut järjestettiin vuonna 2013 17. kertaa. Kilpailut pidettiin Tanskan Herningissä 12.–15. joulukuuta. Kilpailujen järjestäjänä toimi Euroopan uimaliitto LEN.


text: Kilpailuissa kilpailtiin yksittäisellä matkalla alkuerissä, välierissä ja loppukilpailussa poikkeuksena naisten 800 metrin ja miesten 1 500 metrin vapaauinnit, joissa uitiin pelkät erät.


text: Kisojen menestynein maa oli Venäjä, joka saavutti kaikkiaan 17 mitalia; yhdeksän kultaa, viisi hopeaa ja kolme pronssia.


text: Isäntämaa


title: Rebecca Viitala

text: Rebecca Viitala (s. 29. kesäkuuta 1977 Turku) on suomenruotsalainen näyttelijä ja entinen malli. Viitala on valmistunut teatteritaiteen maisteriksi Teatterikorkeakoulusta vuonna 2010. Hän on näytellyt televisiosarjoissa "Helsingin herra", "Mun ainoot 30 minsaa", "Uusi päivä", "Roba" ja "Nymfit".


title: Rebecca Viitala

text: Viitalan serkku on näyttelijä Pihla Viitala.


title: Sabotage (Beastie Boysin kappale)

text: Sabotage on yhdysvaltalaisen hip hop -yhtyeen Beastie Boysin julkaisema kappale heidän neljänneltä levyltään "Ill Communication".


title: Sabotage (Beastie Boysin kappale)

text: Kappale on yhdistelmä rapcore- ja rock- musiikkityylejä, sisältäen sekä perinteisiä rock-instrumentteja että levysoittimen skrätsäystä ja muunneltuja bassokitaran ääniä.


title: Sabotage (Beastie Boysin kappale)

text: Kappale on tunnettu Spike Jonzen ohjaamasta musiikkivideostaan.Videossa yhtyeen jäsenet ja heidän DJ:nsä esiintyvät kuvitteellisen, 1970-luvulle sijoittuvan poliisi-televisiosarjan näyttelijöinä, ja heille on erikseen keksitty hahmot. Videossa esiintyvät hahmot ovat (ilmestymisjärjestyksessä):


title: Sabotage (Beastie Boysin kappale)

text: Beastie Boys - Sabotage musiikkivideo Youtubessa


title: Sault Ste. Marie Greyhounds

text: Sault Ste. Marie Greyhounds on kanadalainen jääkiekkoseura, joka pelaa Ontarion junioriliigan läntisen konferenssin läntidivisioonassa. Seuran kotikaupunki on Sault Ste. Marie Ontariossa.


title: Saginaw Spirit

text:
Saginaw Spirit on yhdysvaltalainen jääkiekkoseura, joka pelaa Ontarion junioriliigan läntisen konferenssin länsidivisioonassa.
Seuran kotikaupunki on Saginaw Michiganissa.


title: Joel Anthony

text: Joel Vincent Anthony (s. 9. elokuuta 1982 Montréal) on kanadalainen koripalloilija. NBA:ssa Anthony on pelannut vuodesta 2007 lähtien.


title: Joel Anthony

text: Anthonya ei varattu NBA:han . Hän siirtyi samana kesänä vapaana pelaajana Miami Heatiin, jossa pelasi seitsemällä kaudella. Hän voitti Heatissa NBA-mestaruuden vuosina 2012 ja 2013. Tammikuussa 2014, kesken kauden 2013–2014, hän siirtyi kolmen seuran välisessä pelaajakaupassa Boston Celticsiin ja lokakuussa 2014, juuri ennen kauden 2014–2015 alkua, Detroit Pistonsiin.


title: Plymouth Whalers

text:
Plymouth Whalers oli yhdysvaltalainen jääkiekkoseura, joka pelasi Ontarion junioriliigan läntisen konferenssin länsidivisioonassa.
Whalers myytiin kaudeksi 2015–2016 Yhdysvaltojen Flintiin, ja joukkue otti uudeksi nimekseen Flint Firebirds.


title: Rashard Lewis

text: Rashard Quovon Lewis (s. 8. elokuuta 1979 Pineville, Louisiana) on yhdysvaltalainen koripalloilija. NBA:ssa hän pelasi vuosina 1998–2014.


title: Rashard Lewis

text: Seattle SuperSonics varasi Lewisin NBA:han 32. vuorolla . Hän pelasi SuperSonicsin jälkeen Orlando Magicissa ja Washington Wizardsissa. Vuonna 2012 hän siirtyi Miami Heatiin, jossa hän pelasi kaksi vuotta. Vuonna 2014 Lewis siirtyi Dallas Mavericksiin mutta lääkärintarkastuksessa hänen polvensa todettiin vaativan leikkauksen eikä hän päässyt pelaamaan.


title: Rashard Lewis

text: Lewis voitti Miami Heatin joukkueessa NBA-mestaruuden keväällä 2013. Hänet valittiin un vuosina 2005 ja 2009 ja konferenssinsa viikon pelaajaksi kahdesti. Vuonna 2001 Lewis kuului Yhdysvaltain kultaa Hyvän tahdon kisoissa voittaneeseen joukkueeseen.


title: Lekhcheb

text: Lekhcheb on kylä ja kunta ( Tagantin alueeseen kuuluvassa Tichittin departementissa keskisessä Mauritaniassa. Asukkaita Lekhchebin kunnassa oli vuoden 2000 väestönlaskennassa 1 469, joista naisia oli 721 ja miehiä 748. Lekhchebin asukkaat ovat "rehian"-nimellä tunnettuja paimentolaisuutta harjoittavia beduiiniarabeja. Kylässä on muutamia telttoja, majoja sekä sotilaiden vartioasema. Lekhchebistä länteen johtaa reitti () Tagantin alueen pääkaupunkiin Tidjikjaan. Kylästä itään johtaa huonokuntoisempi "piste" Tichittin keidaskaupunkiin.


title: Jackalope

text: Jackalope on kuvitteellinen sarvipäinen jänislaji Pohjois-Amerikasta. Sen nimi on yhdistelmä jänistä ja hanka-antilooppia tarkoittavista englannin sanoista "jackrabbit" ja "antelope". Jackalope on tullut tunnetuksi 1930-luvulta alkaen, kun veljekset Douglas ja Ralph Herrick Wyomingin Douglasista keksivät sattumalta liittää hanka-antiloopin sarvet täytettävänä olleen jäniksen päähän. Täytetyt sarvipäät herättivät huomiota ja alkoivat käydä kaupaksi. Nykyään jackalope on antanut aiheen moniin muihinkin alueen matkamuistotuotteisiin. Wyomingin osavaltio rekisteröi jackalopen tavaramerkikseen vuonna 1965. 2000-luvun alussa sitä ehdotettiin osavaltion viralliseksi taruolennoksi, mutta aloite ei mennyt läpi.


title: Jackalope

text: Jackalopeen liittyy 1930-lukua edeltäviäkin anekdootteja, joiden luotettavuus on kyseenalainen. Erään ansastajan kerrotaan kohdanneen jackalopen Wyomingissa ensimmäisen kerran jo vuonna 1829. Niiden kerrotaan myös yhtyneen taustalta iltanuotiolla istuneiden karjapaimenten lauluihin. Sarvekas jänis esiintyy jo eräässä 1500-luvun kirjankuvituksessa, mutta kuva-aiheen selitykseksi on arveltu jäniksen päähän kasvaimia aiheuttavaa virustautia.


title: Julian Walker

text: Julian Walker (10. syyskuuta 1986 Bern, Sveitsi) on sveitsiläinen jääkiekkohyökkääjä, joka edustaa National League A -seura HC Luganoa vuoteen 2016 kestävällä sopimuksella. Walker on edustanut useita seuroja sekä NLA:ssa että NLB:ssä.


title: Julian Walker

text: Walker kasvattajaseura on SC Bern, jonka riveissä hän teki NLA-debyyttinsä kaudella 2004–2005. Samalla kaudella hän oli lainassa NLB-seura SC Langenthalissa.


title: Julian Walker

text: Seuraavaksi kaudeksi Walker siirtyi EHC Baseliin, mutta kävi lainassa myös NLB-seura EHC Oltenissa. Walker pelasi Baselissa aina kauteen 2007–2008, käyden Oltenissa myös kaudella 2006–2007.


title: Julian Walker

text: Vuodet 2008–2012 Walker edusti myöskin NLA:ssa pelaavaa HC Ambri-Piottaa. Ensimmäisellä kaudellaa Ambri-Piottassa Walker teki yhden kauden piste-ennätyksensä, 25 pistettä. Viimeisellä kaudellaan hän oli joukkueensa varakapteeni.


title: Julian Walker

text: Kaudeksi 2012–2013 Walker siirtyi Genève-Servette HC:n joukkueeseen, mutta syyskuussa 2013 HC Lugano ilmoitti tehneensä kolmivuotisen sopimuksen Walkerin kanssa.


title: Julian Walker

text: Walker pelasi ensimmäisen maajoukkueturnauksen vuoden 2004 alle 18-vuotiaiden MM-kisoissa. Kyseisissä kisoissa Sveitsi voitti I-divisioonan. Walker pelasi tämän jälkeen kahdet nuorten MM-kisat, vuosina 2005 ja 2006.


title: Julian Walker

text: Kaudella 2011–2012 Walker pelasi Sveitsin jääkiekkomaajoukkueessa kaksi ottelua, mutta ei osallistunut MM-kisoihin.


title: Julian Walker

text: Walker pelasi ensimmäisen miesten arvokisaturnauksen vuonna 2013, kun hänet valittiin Sveitsin jääkiekkomaajoukkueeseen vuoden 2013 MM-kisoihin. Kyseisissä kisoissa Walker oli mukana voittamassa Sveitsille hopeamitalia. Kyseinen mitali oli Sveitsille ensimmäinen sitten vuoden 1953.


title: Palomares

text: Palomares on Cuevas del Almanzoran kuntaan kuuluva kylä Almerían maakunnassa Espanjassa Välimeren rannalla. Vuonna 2012 kylässä oli 1 703 asukasta.


title: Palomares

text: Kylä on tunnettu seudulla vuonna 1966 tapahtuneesta Palomaresin lento- ja ydinaseonnettomuudesta.


title: Uutisaitta

text: Uutisaitta, vuosina 1935–1944 Suomi-Filmin Uutisaitta oli Suomi-Filmin vuonna 1935 perustama elokuvalehti, joka ilmestyi vuoteen 1960.


title: Uutisaitta

text: Isokokoisempana ja monivärisenä se oli aikakauden toisen lehden Elokuva-aitan ankara kilpailija. Lehti oli aluksi kaksikielinen.


title: Yhdenkertainen kirjanpito

text: Yhdenkertainen kirjanpito on kirjanpitotapa, jonka kirjanpitolaki sallii liikkeen- ja ammatinharjoittajalle tiettyjen edellytyksien täyttyessä. Muilta yrityksiltä vaaditaan kahdenkertainen kirjanpito.


title: Yhdenkertainen kirjanpito

text: Yhdenkertaiseen kirjanpitoon merkitään liiketapahtumina saadut tulot sekä maksetut menot, korot ja verot. Myös tavaroiden ja palvelujen oma käyttö on merkittävä liiketapahtumina kirjanpitoon. Yhdenkertainen kirjanpito on aina maksuperusteista eli menot ja tulot kirjataan sille päivälle, jona maksu tapahtuu. Tilikausi on kalenterivuosi.


title: Yhdenkertainen kirjanpito

text: Yhdenkertaisessa kirjanpidossa liiketapahtuma kirjataan yhdelle tilille, kun taas kahdenkertaisessa kirjanpidossa liiketapahtuman kohdalle merkitään sekä rahan käyttö että rahan lähde ja tapahtuma siis kirjataan kahdelle tilille.


title: Temper Temper (Bullet for My Valentinen albumi)

text: Temper Temper on Bullet for My Valentinen neljäs studioalbumi. Se julkaistiin 11. helmikuuta 2013. Albumin tuotti edellisen tapaan Don Gilmore ja se oli viimeinen pitkäaikaisen basistin Jason Jamesin kanssa.


title: Peitetoiminta

text: Peitetoiminnalla tarkoitetaan virkavallan pakkokeinoa esitutkinnan aikana.


title: Peitetoiminta

text: Poliisilain muutos vuonna 2001 antoi poliisille mahdollisuuden peitetoimintaan ja valeostoihin vakavan ja järjestäytyneen rikollisuuden torjumiseksi. Peitetoiminnan avulla poliisi hankkii tietoa rikoksesta tai rikollisryhmästä soluttautumalla mahdollisimman lähelle kohdetta. Hän voi toimia peiteammatissa, esimerkiksi tarjoilijana tai autonkuljettajana, tai osallistua rikollisryhmän toimintaan, mutta ei laittomiin tekoihin. Lähtökohtana on, että peitepoliisi ei saa tehdä rikosta eikä aloitetta rikoksen tekemiseen.


title: Peitetoiminta

text: Peitetoiminnan pitää pysyä salassa, jotta se on tehokasta ja turvallista. Sen vuoksi laki antaa soluttautujalle mahdollisuuden antaa peiteltyä tai harhaanjohtavaa tietoa, esimerkiksi hänelle voidaan luoda valehenkilöllisyys.


title: Peitetoiminta

text: Peitetoiminnasta voi päättää vain keskusrikospoliisin päällikkö ja suojelupoliisille kuuluvissa asioissa sen päällikkö. Poliisin on kuitenkin saatettava Helsingin käräjäoikeuden ratkaistavaksi, onko henkilöä syytä epäillä sellaisesta rikoksesta, jonka tutkinnassa peitetoimintaa saa käyttää. Käräjäoikeus tutkii samalla myös, onko peitetoimintaa pidettävä tarpeellisena rikollisen toiminnan suunnitelmallisuuden, järjestäytyneisyyden tai ammattimaisuuden vuoksi.


title: Peitetoiminta

text: Sisäministeriö antaa vuosittain oikeusasiamiehelle kertomuksen poliisin peitetoiminnasta.


title: Almirante Riveros

text: Almirante Riveros -nimisiä Chilen laivaston aluksia ovat tai ovat olleet:


title: Nisshin

text: Nisshin tai Nissin voi tarkoittaa:


title: Mikko Kopra

text: Mikko Kopra (Synt. 1915- 1991) oli inkeriläinen punaupseeri, joka toimi Neuvostoliitossa lentäjänä toisessa maailmansodassa. Talvisodan aikana hän johti vankileiriä Leningradissa.


title: Mikko Kopra

text:
Kopran inkeriläiset vanhemmat joutuivat karkotetuiksi Siperiaan, kun heidän poikansa oli opiskelemassa Hatsinan venäjänkielisessä koulussa. Siellä hän otti käyttöön venäläisen nimen Koprakov.
Hän pääsi opiskelemaan Leningradin teknilliseen nuorisokouluun, josta hän siirtyi lentokoulutukseen puna-armeijaan. Mihail Koprakov valmistui taistelulentäjäksi 1930-uvulla ja yleni aina kapteeniksi asti. Hän toimi ennen toisen maailmansodan syttymistä lentokadettien kouluttajana. Vuonna 1936 hän avioitui inkeriläissyntyisen sairaanhoitajan Liisan kanssa. Tiedustelulennolla Suomen rajan pinnassa 26.11.1939 hän väitti nähneensä, että Mainilan laukaukset ammuttiin Neuvostoliiton puolelta.


title: Mikko Kopra

text: Talvisodan ajan Kopra toimi Andrei Ždanovin perustaman lavastetun vankileirin komentajana Leningradissa. Vankileirin asukkaina olivat noin 600 Kuusisen Suomen kansanhallituksen sotilasta. Leirin lopetettua toimintansa hän siirtyi kouluttamaan lentäjiä. Myöhemmin hän lensi paljon evakuointilentoja sodassa Saksaa vastaan. Eräällä lennolla Josifin sotilaskentälle, jonka hän itse oli suunnitellut, laskussa tapahtui onnettomuus, jossa neljä matkustajina ollutta korkea-arvoista neuvostoupseeria sai surmansa. Mikko tuomittiin sabotaasista 20 vuodeksi pakkotyöhön. Hän joutui Siperiaan Jenisein rannalla sijaitsevalle leirille, jonka yhteydessä toimi kolme kaivosta. Sieltä Mikko siirrettiin vuonna 1953 Petroskoihin Onegan konepajalle suunnittelijaksi. Kolmen vuoden päästä tuomio purettiin lopullisesti. Viimeisen työrupeamansa Mikko Kopra teki Tšalnassa metsätyökeskuksen ja sahan johtajana.


title: Mikko Kopra

text: Mikko Kopran vaiheista kirjoitti hänen päiväkirjojensa perusteella Armas Kumpulainen kirjan vuonna 2002. Kirjan nimi on 'Punaupseeri Mikko Kopran päiväkirja'.


title: Valmet-eräkeitin

text: Valmet-eräkeitin oli bensiinikäyttöinen kompakti retkikeitin. Valmet Oy valmisti niitä 1950-luvulla vähäisen määrän yhtiön Tourulan tehtaalla Jyväskylässä. Eräkeitin perustuu jatkosodassa kaukopartioiden käyttämiin keittimiin, nämä keittimet oli valmistanut Svea .


title: Valmet-eräkeitin

text: Itse keitin on kapseloitu metallikuoren sisälle (noin 18*12*7 cm), jonka avaamalla keitin saatetaan käyttökuntoon. Kannessa on metallipidikkeessä polttimen säätöavain ja suuttimen puhdistin. Polttoainesäiliön tilavuus on 0,18 litraa. Toiminta-ajaksi yhdellä tankilla ilmoitettaan 1 tunti 10 minuuttia. Keittimellä saa litran vettä kiehumaan kahdeksassa minuutissa. Keitintä myytiin pahvilaatikossa, jossa oli mukana paperinen käyttöohje.


title: Valvottu läpilasku

text: Valvottu läpilasku on Suomessa sallittu salainen pakkokeino, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10. luvussa.


title: Valvottu läpilasku

text: Pakkokeinolaissa "valvottu läpilasku" tarkoittaa, että esitutkintaviranomainen saa olla puuttumatta esineen, aineen tai omaisuuden kuljetukseen tai muuhun toimitukseen tai siirtää tällaista puuttumista, jos tämä on tarpeen tekeillä olevaan rikokseen osallisten henkilöiden tunnistamiseksi taikka tekeillä olevaa rikosta vakavamman rikoksen tai laajemman rikoskokonaisuuden selvittämiseksi.


title: Valvottu läpilasku

text: Esitutkintaviranomainen saa käyttää valvottua läpilaskua, jos on syytä epäillä rikosta, josta säädetty ankarin rangaistus on vähintään neljä vuotta vankeutta. Edellytyksenä on lisäksi, että läpilasku on tosiasiallisesti valvottavissa ja että siihen voidaan tarvittaessa puuttua. Toimenpiteestä ei saa myöskään aiheutua merkittävää vaaraa kenenkään hengelle, terveydelle tai vapaudelle eikä merkittävää huomattavan ympäristö-, omaisuus- tai varallisuusvahingon vaaraa.


title: Juovamaakäki

text: Juovamaakäki ("Neomorphus radiolosus") on käkiin kuuluva lintulaji. Lajia tavataan erittäin uhanalaisena Etelä-Amerikassa.


title: Juovamaakäki

text: Juovamaakäki on äkkilinnuksi suurikokoinen ja voi saavuttaa 46 cm:n pituuden. Ruumiinmuodoltaan se muistuttaa juoksukäkiä ("Geococcyx"). Juovamaakäen otsa, rinta, vatsa ja yläselkä ovat pohjaväriltään mustat ja tihein valkoisin vaakaraidoin. Silmien ympärillä on väriltään sininen höyhenetön alue. Päälaella on tumma hieman sinertävä töyhtö, siivet ja alaselkä ovat väriltään tumman kastanjanruskeat. Juovamaakäen pyrstö on pitkä ja väriltään tumman vihreä. Linnun nokka on kookas ja tukeva. Nokan yläosa on väriltään harmaa ja alaosa keltainen..


title: Juovamaakäki

text: Juovamaakäkeä tavataan lounaisesta Kolumbiasta Ecuadorin luoteisosiin. Lajin elinympäristöä ovat kosteat metsät vuorten rinteillä ja laji viettää suuren osan ajastaan maassa. Lajia tavataan tyypillisesti noin 35–1 500 metrin korkeudella merenpinnasta sijaitsevissa metsissä. Juovamaakäki vaatii melko suuria yhtenäisiä metsäalueita menestyäkseen. Linnun ravintoa ovat hyönteiset ja muut pienikokoiset selkärangattomat eläimet. Toisinaan juovamaakäet muodostavat sekaparvia muiden lintulajien kanssa. Pesänsä lintu rakentaa puuhun noin 5 metrin korkeuteen ja naaras munii mahdollisesti vain yhden munan. Juovamaakäen pesimäkausi on keväällä.


title: Juovamaakäki

text: Juovamaakäkikannan kooksi arvioidaan 1 000–2 500 yksilöä. Kantaa uhkaavat metsästys ja metsien hakkuut polttopuiksi, viljelysmaaksi ja teiden ja kaivosten rakentamisen vuoksi.


title: Sovituksenkirkko

text: Sovituksenkirkko on vuonna 2010 valmistunut Hollolan seurakunnan kirkko- ja seurakuntarakennus Hollolan kuntakeskuksessa Salpakankaalla. Rakennuksen on suunnitellut Arkkitehtitoimisto Havas Rosberg Oy. Rakennuksen bruttopinta-ala on 4 178 m², tilavuus 24 240 m³.


title: Sovituksenkirkko

text: Sovituksenkirkon tiloissa on perinteisen kirkkosalin lisäksi muun muassa kirkkoherranvirasto, toimituskappeli Andreaksen kappeli, musiikkitila, vainajien säilytystila, hiljainen huone, päiväkerho-, nuoriso- ja partiotilat.


title: Sovituksenkirkko

text: Hollolan kirkkoneuvosto päätti, että rakennuksen nimeksi tulee Sovituksenkirkko. Keväällä 2009 kerättyjä nimiehdotuksia tuli kaikkiaan lähes sata, mutta Sovituksenkirkko -nimeä ehdotti rakennuksen pääsuunnittelijana toiminut arkkitehti Sauli Havas. Havaksen mukaan rakennuksessa on läpikäyvänä teemana murtuma tai hajoaminen ja uudelleen ehjäksi tuleminen. Rakennusosissa ja pintojen käsittelyissä on tätä kuvastavia erilaisia siirtymälinjoja ja "halkeamia". Näkyviin halkeama on alttarin suuressa taustaseinässä, jonka lasimaalauksen on suunnitellut taiteilija, professori Reino Hietanen. Halkeamia löytyy myös tammipuisten ovien kahvoista. Avaintekstinä kirkkosalin oven pielessä on betoniin kirjoitettuna Matteuksen evankeliumin kohta, jossa kuvataan, miten Kristuksen kuolinhetkellä kalliot halkesivat ja temppelin esirippu repesi.


title: Sovituksenkirkko

text: L-kirjaimen muotoisen rakennuksen halkaisee sen läpäisevä 100 metriä pitkä betoniseinä. Korkeutta seinällä on kirkkosalin kohdalla 6–7 metriä. Seinässä graafinen, jossa on värillisinä kohokuvioina mäntyjä sekä erilaisia kristillisiä ja joitakin Hollolan keskiaikaiseen kirkkoon viittaavia symboleja. Seinän kuvat ovat suunnitelleet edesmennyt emeritusprofessori ja graafikko Tapani Aartomaa sekä arkkitehti Sauli Havas. Symbolien asiantuntijana on toiminut professori Vesa Nikunen. Pyhän Henrikin keskiaikaisen talvimessun nuottikuvan on seinää varten toimittanut musiikin tohtori Ilkka Taitto.


title: Sovituksenkirkko

text: Kirkkotekstiilit on suunnitellut tekstiilitaiteilija Kristiina Nyrhinen. Ehtoollisvälineiden suunnittelusta järjestettiin yhteistyössä Lahden muotoiluinstituutin kanssa kilpailu, jonka voitti muotoilun opiskelija Emma Pyykkönen.


title: Sovituksenkirkko

text: Kirkkosalissa on istumapaikkoja 360 henkilölle, lisäksi Martta-salissa 100 henkilölle, Maria-salissa 120. Kellotornissa on kolme pronssikelloa. Kirkon kulkuväylät ovat kynnyksettömät. Kirkkosalissa on induktiosilmukka.


title: Sovituksenkirkko

text: Sovituksenkirkon urut valmistuivat syyskuussa 2013.


title: Tietolähdetoiminta

text: Tietolähdetoiminta tarkoittaa Suomessa salaista pakkokeinoa, jossa henkilö kertoo säännöllisesti poliisille tietoa rikollisesta toiminnasta. Poliisi saa siten esimerkiksi rikollisorganisaation sisältä tietolähteitä eli vuotajia, jotka kertovat poliisille miten rikollisjärjestö toimii. Kansankielellä tietolähteitä kutsutaan vasikoiksi.


title: Tietolähdetoiminta

text: Tätä pakkokeinoa voidaan käyttää rikoksen esitutkinnassa salassa sen kohteelta tai kohteilta ja siitä säädetään vuoden 2011 pakkokeinolain 10. luvussa.


title: Tietolähdetoiminta

text: "Ilmiantaja" on rikollinen henkilö, joka rikosprosessissa todistaa rikoskumppaneitaan vastaan. Ilmiantajia kutsutaan myös ns. "kruununtodistajiksi".


title: Tietolähdetoiminta

text: "Tiedottaja" on puolestaan henkilö, jonka henkilöllisyyttä ei missään rikosprosessin vaiheessa ole tarkoitus paljastaa. Tiedottajalla tarkoitetaan poliisin ulkopuolista henkilöä, joka antaa tietoa rikosten torjumiseksi. Myös tavalliset kansalaiset kertovat usein poliisille havainnoistaan ja voivat olla rekisteröityjä tiedottajia.


title: Tietolähdetoiminta

text: "Tietolähdetoimintaa" poliisin ulkopuolisen tiedottajan toiminnasta tulee, kun tiedottaja välittää tietoja toistuvasti ja tiedot ovat luottamuksellisia sekä merkityksellisiä esitutkinnoille. Pakkokeinolaissa "tietolähdetoiminnalla" tarkoitetaan nimenomaisesti muuta kuin satunnaista luottamuksellista, rikoksen selvittämiselle merkityksellisten tietojen vastaanottamista poliisin ja muun esitutkintaviranomaisen ulkopuoliselta henkilöltä, jota kutsutaan laissa tietolähteeksi.


title: Tietolähdetoiminta

text: "Tietolähteen ohjattu käyttö" tarkoittaa, että poliisi saa pyytää tarkoitukseen hyväksyttyä, sopivaa, rekisteröityä ja tiedonhankintaan suostunutta tietolähdettä hankkimaan tällaisia tietoja.


title: Tietolähdetoiminta

text: Tietolähteen ohjatussa käytössä tietoja ei saa pyytää hankittavaksi sellaisella tavalla, joka edellyttäisi viranomaiselle kuuluvien toimivaltuuksien käyttöä tai joka vaarantaisi tietolähteen tai muun henkilön hengen tai terveyden. Ennen tietolähteen ohjattua käyttöä tietolähteelle on tehtävä selkoa hänen oikeuksistaan ja velvollisuuksistaan sekä erityisesti hänelle lain mukaan sallitusta ja kielletystä toiminnasta. Tietolähteen turvallisuudesta on tarpeen mukaan huolehdittava tiedonhankinnan aikana ja sen jälkeen.


title: Tietolähdetoiminta

text: Rikosten torjumiseksi on hyväksytty jatkuvasti pidemmälle meneviä puuttumisia kansalaisten perus- ja ihmisoikeuksiin. Johtavan kriminaalipoliittisen päämäärän mukaan yhteiskunnassa on säilytettävä tasapaino rikollisuudesta ja sen torjumisesta aiheutuvien haittojen välillä. Myös useat ihmisoikeussopimukset rajoittavat toimivaltuuksia, erityisesti Euroopan ihmisoikeussopimus (EIS) niistä tärkeimpänä.


title: Tietolähdetoiminta

text: Kansalaisten ihmisoikeussopimuksin suojattuja perusoikeuksia on useita. Keskeisimpiä kansalaisoikeuksia lienevät Euroopan ihmisoikeussopimuksen 6 artiklassa mainittu oikeus oikeudenmukaiseen oikeudenkäyntiin sekä 8 artiklan oikeus nauttia yksityis- ja perhe-elämän kunnioitusta.


title: Tietolähdetoiminta

text: Poliisin ongelmat EIS:n 6 artiklan kanssa liittyvät yleensä vaatimuksiin oikeudenkäynnin todistelun avoimuudesta. Poliisilla kun on puolestaan tarve salata tietolähteensä. 8. artiklan kanssa ongelmat liittyvät yleensä siihen, puuttuuko poliisi artiklassa suojattuihin perusoikeuksiin tietolähteitä käyttäessään.


title: Tietolähdetoiminta

text: Tiedottajan käyttö, joka on eräs perinteisimmistä poliisin salaisista tiedonhankintamenetelmistä, on jäänyt varsin vähälle julkiselle huomiolle. Salaisista tiedonhankintamenetelmistä lähinnä telekuuntelu, tekninen tarkkailu, valeosto- ja peitetoiminta ovat sen sijaan olleet julkisen mielenkiinnon kohteina.


title: Tietolähdetoiminta

text: Tiettävästi jo ennen ajanlaskun alkua on käytetty urkkijoita ja tiedottajia rikosten torjunnassa. Luultavasti tiedonantajia onkin käytetty jo poliisitoiminnan alkuajoista lähtien.


title: Tietolähdetoiminta

text: Jo 1800-luvun alussa Ranskassa Ancien Régime käytti kehittynyttä tiedonantajien ja urkkijoiden verkostoa rikosten torjumiseksi. Tiedottajien käytön perusperiaatteena on ollut, ettei tiedonantajaa paljasteta.


title: Tietolähdetoiminta

text: 1970-1990 -luvuilla, kun prosessioikeus kehittyi ulkomailla, jouduttiin pohtimaan tilanteita, joissa rikolliset todistivat rikoskumppaneitaan vastaan oikeudenkäynnissä. Näin kävi Englannissa 1970-luvulla, kun vakava ja järjestäytynyt rikollisuus lisääntyi. Pohjois-Irlannissa jo 1960-luvun lopulla jouduttiin terrorismin ja väkivallan lisääntymisen vuoksi ottamaan kantaa rikollisten ilmiantoihin. 1970-luvulla Italiassa reihunut vasemmistoterroristien toiminta, jossa vuonna 1978 entinen pääministeri kidnapattiin ja murhattiin, johti valtion lainsäädäntötoimiin, jotka kannustivat yhteistoimintaan viranomaisten kanssa. Myös Saksassa käytettiin jonkin verran ilmiantajia oikeisto- ja vasemmistoterroristeja vastaan 1980- ja 1990-luvuilla.


title: Tietolähdetoiminta

text: Suomessakin poliisi on luultavasti jo alkuajoistaan alkaen käyttänyt erilaisia tiedottajia rikosten selvittämisessä. 1980-luvulla poliisi perusti pääkaupunkiseudulle ja myöhemmin muuallekin Suomeen niin sanottuja T-ryhmiä, joiden tehtävänä oli tarkkailla ja hankkia tietoa henkilöistä rikosten ennalta ehkäisemiseksi ja paljastamiseksi. Myöhemmin ryhmiä kutsuttiin Atari-ryhmiksi ja -yksiköiksi. 2000-luvun alussa alettiin puhua tiedottajien rekisteröimisestä ja sittemmin järjestäytyneestä tiedottajatoiminnasta (JTT). Ensimmäinen tiedottajaa käsittelevä lain säännös tuli voimaan 20.7.2005 poliisilain muutoksella.


title: Tietolähdetoiminta

text: Rikostiedustelu ja tiedonhankinta ovat perinteisesti olleet rikostorjunnassa tärkeimpiä keinoja. Rikostiedustelutietoja käytetään niin tavanomaisten kuin monimutkaistenkin rikosten torjunnassa, mutta erityisesti niiden rooli on esillä piilorikollisuuden paljastamisessa.


title: Tietolähdetoiminta

text: Koska rikostutkinnan eli esitutkinnan aloittaminen vaatii aina poliisille tullutta tietoa on tieto rikostorjunnan kannalta erittäin tärkeää. Järjestäytynyt rikollisuus ja muu piilorikollisuus poikkeaa rikostyyppinä muusta ratkaisevasti. Sen yhteydessä ei yleensä ole loukattua rikoksen uhria tai välittömiä todistajia. Tämän vuoksi todisteiden kerääminen perinteisillä rikoksentutkintamenetelmillä oli lähes mahdotonta. Ratkaisuksi kehitettiin tiedon saanti rikoksista jo ennen rikostapahtumaa. Erityisesti tämä koski huumekauppaa. Onkin sanottu, että ilman tiedonantajia huumausainerikollisuuden paljastaminen on lähes mahdotonta.


title: Tietolähdetoiminta

text: Helsingin huumepoliisille yksi kaikkein tärkein keino rikosten ratkaisemiseksi on ollut tietolähdetoiminta.


title: IEC-antenniliitin

text: IEC-antenniliitin (IEC 169-2) tai Belling-Lee -liitin on vanhin yhä yleisessä käytössä oleva RF-liitin. Se on kehitetty Britanniassa 1920-luvun alussa ja se on vakiintunut Euroopan alueelle TV- ja radioantenniliittimeksi.


title: IEC-antenniliitin

text: IEC-liitintä käytetään yhä laajalti siitä huolimatta että sen ominaisuudet nykyaikaisessa VHF- ja UHF-vastaanotossa eivät ole parhaat mahdolliset. Satelliittivastaanottimet käyttävät nykyään sisääntuloon tavallisimmin F-liitintä, mutta niiden TV-lähtö voi olla edelleen IEC-tyyppinen. TV- ja radioliitännät ovat erikätiset eli TV-vastaanottimessa on naarasliitin ja antennirasian TV-lähtö on urospuolinen. Radiovastaanottimen rungossa on vastaavasti urosliitin ja antennirasiassa radiota varten naarasliitin. Laitteet voidaan yhdistää antennirasiaan samanlaisilla uros-naaras -kaapeleilla.


title: Peitelty tiedonhankinta

text: Peitelty tiedonhankinta tarkoittaa Suomessa salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10. luvussa.


title: Peitelty tiedonhankinta

text: Peitellyllä tiedonhankinnalla tarkoitetaan tiettyyn henkilöön kohdistuvaa lyhytkestoisessa vuorovaikutuksessa tapahtuvaa tiedonhankintaa, jossa poliisimiehen tehtävän salaamiseksi käytetään vääriä, harhauttavia tai peiteltyjä tietoja. Peitellystä tiedonhankinnasta päättää keskusrikospoliisin, suojelupoliisin tai poliisilaitoksen päällikkö taikka tehtävään määrätty salaiseen tiedonhankintaan erityisesti koulutettu pidättämiseen oikeutettu virkamies.


title: Peitelty tiedonhankinta

text:
Poliisi saa käyttää peiteltyä tiedonhankintaa, jos on syytä olettaa, että toimenpiteellä saadaan selvitystä:
Peitelty tiedonhankinta ei ole sallittua asunnossa edes asunnonhaltijan myötävaikutuksella.


title: Tekninen seuranta

text: Tekninen seuranta tarkoittaa Suomessa erästä salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10. luvussa.


title: Tekninen seuranta

text: Pakkokeinolaissa teknisellä seurannalla tarkoitetaan esineen, aineen tai omaisuuden liikkumisen seurantaa siihen erikseen sijoitettavalla tai siinä jo olevalla radiolähettimellä tai muulla sellaisella teknisellä laitteella taikka menetelmällä tai ohjelmistolla. Teknisen seurannan tarkoituksena voi olla myös seurata rikoksesta epäillyn liikkumista.


title: Tekninen seuranta

text: Esitutkintaviranomainen saa kohdistaa rikoksen kohteena olevaan tai rikoksesta epäillyn oletettavasti hallussa olevaan tai käyttämään esineeseen, aineeseen tai omaisuuteen teknistä seurantaa, kun epäiltyä on syytä epäillä rikoksesta, josta säädetty ankarin rangaistus on vähintään vuosi vankeutta.


title: Tekninen seuranta

text:
Jos teknisen seurannan tarkoituksena on seurata rikoksesta epäillyn liikkumista sijoittamalla seurantalaite hänen yllään oleviin vaatteisiin tai mukanaan olevaan esineeseen (henkilön tekninen seuranta), saadaan toimenpide suorittaa vain, jos häntä on syytä epäillä seuraavista rikoksista:
Edellytykset ovat siis epäillyn liikkumista seurattaessa samat kuin teknisen kuuntelun edellytykset.


title: Disciple (yhtye)

text: Disciple on yhdysvaltalainen kristillinen vaihtoehtometalliyhtye, joka perustettiin Knoxvillessä, Tennesseessä vuonna 1992. Vuosien saatossa yhtyeen musiikki on vaihdellut nu metalin, southern rockin, hard rockin ja vaihtoehtometallin välillä.


title: Disciple (yhtye)

text: Nelihenkinen yhtye julkaisi yhdeksännen studioalbuminsa "O God Save Us All" (Fair Trade Services) marraskuussa 2012. Albumilla yhtye palasi "Disciple"- ja "Back Again" -levyiltään tuttuun melodiseen hard rockiin. Albumin on tuottanut pitkään RED-yhtyeen kitaristina vaikuttanut tuottaja Jasen Rauch. Disciple on saavuttanut runsaasti Billboard-listamenestystä, ja yhtye on palkittu kahdesti Dove Awardilla. Disciplen tunnetuimpia kappaleita ovat ”Dear X, You Don’t Own Me”, ”By God” ja ”Game On”.


title: Disciple (yhtye)

text: Yli 20-vuotisen uransa aikana Disciple on esiintynyt yli 2 000 keikalla ympäri maailmaa. Yhtye on esiintynyt yhteiskiertueilla muun muassa Skilletin, REDin ja Thousand Foot Krutchin kanssa.


title: Disciple (yhtye)

text: Disciple on esiintynyt Suomessa kahdesti. Yhtye esiintyi Suomessa ensimmäistä kertaa vuonna 2012 Maata Näkyvissä -festivaalin pääesiintyjänä Turun HK-Areenalla lähes 10 000 hengen yleisölle, sekä vuonna 2014 Keuruun Iso-Kirjan Iso-Soitossa lauantai-illan megakonsertissa.


title: Disciple (yhtye)

text: AlbumitEP:t


title: Harhaoppeja vastaan (Irenaeus)

text: Harhaoppeja vastaan ( tai ; ) on Irenaeuksen kirjoittama kristillinen teologinen teos, joka oli suunnattu gnostilaisuutta vastaan. Teos tunnetaan yleensä lyhemmällä latinankielisellä nimellään. Sen alkuperäinen kreikankielinen koko nimi tarkoittaa "Niin kutsutun gnosiksen tunnistamisesta ja kukistamisesta".


title: Harhaoppeja vastaan (Irenaeus)

text: Irenaeus (Eirenaios) eli ja kirjoitti 100-luvulla. Teos "Harhaoppeja vastaan" on ajoitettu noin vuoteen 180, koska se viittaa Eleuteriukseen (Eleutherios) nykyisenä Rooman piispana. Irenaeus vaikuttaa kuitenkin kirjoittaneen teoksen osissa usean vuoden aikana; teoksen myöhemmissä kirjoissa viitataan siihen, että aiemmat kirjat ovat olleet lukijoiden saatavilla aiemmin. Kunkin kirjan johdannossa Irenaeus esittää, että teos on osoitettu ystävälle, joka oli halunnut tietää enemmän harhaopeista ja siitä, kuinka niitä voisi parhaiten vastustaa. Ystävästä ei tiedetä enempää, ja kyseessä saattaa olla kuvitteellinen henkilö, eräänlainen kirjallinen tehokeino.


title: Harhaoppeja vastaan (Irenaeus)

text: Ireneus on teoksellaan halunnut varustaa ystävänsä kyvyllä kumota gnostilaisten väitteet. Ilmeisesti useat kreikkalaiset kauppiaat olivat alkaneet puhua Irenaeuksen hiippakunnassa erityisen tiedon, "gnosiksen", saavuttamisen merkityksestä. Toisen teorian mukaan valentinolaiset gnostikot pysyivät osana varhaista kristillistä kirkkoa ja osallistuivat tavallisiin kirkonmenoihin huolimatta kirkon opista radikaalisti poikenneista näkemyksistään. Gnostilaisten sanotaan myös tavanneen salaisesti kirkonmenojen ulkopuolella tarkoituksenaan keskustella omasta ”salaisesta tiedostaan” ja sitä koskevista kirjoituksistaan. Piispana Irenaeus näki velvollisuudekseen pitää valentinolaisia silmällä ja suojella kirkkoa näiden opeilta. Tämän vuoksi hän tutki gnostilaisia oppeja ja perinnettä syvällisesti, mikä johti lopulta teoksen kirjoittamiseen.


title: Harhaoppeja vastaan (Irenaeus)

text: Irenaeus vaikuttaa katsoneen, että erityisesti Asian ja Fryygian kristityt tarvitsivat suojelua gnostilaisilta, koska näillä ei ollut yhtä paljon omia piispoja, jotka olisivat voineet pitää kyseisen kaltaiset ongelmat kurissa. Tämän maantieteellisen etäisyyden vuoksi lännessä, Galliassa toiminut Irenaeus piti erillisen teoksen kirjoittamista harhaopeista parhaana tapana auttaa idän seurakuntia. Irenaeus tunnistaa ja kuvaa teoksessa useita gnostilaisuuden lahkoja ja asettaa niiden uskomukset katolisena, ortodoksisena kuvaamaansa kristinuskoa vastaan. Ireneus on tämän ja muiden teostensa ansiosta ensimmäinen kristillinen kirjailija, joka esittää täydellisen systemaattisen esityksen kristillisestä teologiasta. Häntä on tämän vuoksi kutsuttu kristillisen teologian perustajaksi.


title: Harhaoppeja vastaan (Irenaeus)

text: Teoksen alkuperäisen nimen ”niin kutsuttu gnosis” tai ”niin kutsuttu tieto” ("pseudonymos gnosis") viittaa apostoli Paavalin varoitukseen ”tiedon nimellä kulkevasta valhetiedosta” Ensimmäisessä kirjeessä Timoteukselle.


title: Harhaoppeja vastaan (Irenaeus)

text: Teoksen alkuperäisestä kreikankielisestä tekstistä on säilynyt nykyaikaan vain katkelmia. Eniten on säilynyt kirjan I tekstistä Hippolytoksen ja Epifanioksen tekemien lainausten kautta. Koko teos on säilynyt ainoastaan latinankielisenä käännöksenä, joka tehtiin 200-luvun alussa eli hyvin pian kreikankielisen tekstin julkaisemisen jälkeen. Käännöstä pidetään varsin luotettavana. Jotkut tutkijat ovat arvelleet Irenaeuksen itsensä ja jotkut Tertullianuksen tekemäksi, mutta kumpikaan ei ilmeisesti pidä paikkansa. Tertullianus kuitenkin käytti käännöstä kirjoittaessaan omia harhaoppeja vastaan suunnattuja teoksiaan.


title: Harhaoppeja vastaan (Irenaeus)

text: Latinankielisen käännöksen lisäksi teoksesta tehtiin 500-luvulla armeniankielinen käännös, josta ovat säilyneet kirjat IV ja V, syyriankielinen käännös, josta on säilynyt katkelmia, ja lyhennelmä teokseen "Sacra parallela" 700-luvulla. Teoksen latinankielisen tekstin ensimmäinen painettu laitos ("editio princeps") oli Erasmus Rotterdamilaisen vuonna 1526 toimittama.


title: Harhaoppeja vastaan (Irenaeus)

text: Irenaeuksen teos oli parhaiten nykyaikaan säilynyt gnostilaisuuden vaikutusaikana tehty kuvaus gnostilaisuudesta ja gnostilaisuuden päälähde aina siihen saakka, kun niin kutsuttu Nag Hammadin kirjasto löydettiin vuonna 1945. Tähän kirjakokoelmaan kuului useita pitkään kadoksissa olleita mutta vielä Irenaeuksen tuntemia ja hyödyntämiä gnostilaisia teoksia.


title: Harhaoppeja vastaan (Irenaeus)

text: Irenaeuksen teos käsittää viisi kirjaa. Ensimmäinen kirja esittää kuvauksen gnostilaisista lahkoista ja niiden opeista, erityisesti valentinolaisuudesta. Irenaeus ajatteli, että harhaopin selkeä esitys on samalla sen kumoaminen. Loput neljä kirjaa pyrkivät kumoamaan harhaoppisten opit yksityiskohtaisemmin yksi kerrallaan. Irenaeus korostaa, että jumalia on vain yksi, päin vastoin kuin gnostilaiset esittävät, ja tämä yksi Jumala sekä loi maailman että lähetti poikansa, Kristuksen, ihmisten vapahtajaksi. Irenaeus selittää, että harhaoppiset käyttävät Raamattua väärin tukeakseen omia oppejaan ja sivuuttavat tekstin oikean merkityksen. Samalla harhaoppiset vaarantavat kirkon ja sen opin ykseyden. Irenaeus pyrkii osoittamaan gnostilaisten oppien mielettömyyden ja niistä seuraavan jumalattomuuden. Samalla hän kuvaa oikeaoppisen kristillisen uskon.


title: Harhaoppeja vastaan (Irenaeus)

text: Irenaeus tukee näkemyksiään sekä kirkon apostolisella perinteellä että oikeaoppisena esittämällään Raamatun, kuten Jeesuksen sanojen ja profeettojen, tulkinnalla. Hän lainaa esityksessään suurinta osaa Uuden testamentin kanonisista kirjoituksista ja muutamia kaanonin ulkopuolisista kirjoituksista, kuten Ensimmäinen Klemensin kirje ja Hermaan Paimen. Hän ei kuitenkaan lainaa Kirjettä Filemonille eikä Kolmatta Johanneksen kirjettä. Hän lainaa myös useimpia Vanhan testamentin kirjoista "Septuagintan" mukaan. Vaikka Irenaeus ei varsinaisesti luettelekaan Raamatun kaanonia, hän antaa näin hyvän kuvan siitä, minkä tekstien käyttö hänen aikanaan oli vakiintunutta.


title: Harhaoppeja vastaan (Irenaeus)

text: Kirja I esittää kuvauksen erilaisista gnostilaisista harhaopeista ja on käytännössä harhaoppien luettelo. Irenaeus kuvaa luvuittain seuraavat lahkot ja opit, sekä esittää välillä myös omia näkemyksiään: 1. Valentinos ja tämän näkemys aioneista; 2. Propator (miespuolinen aioni); 3. Raamatun väärinkäyttö harhaopeissa; 4. Akhamoth-äiti ja näkyvän maailman syntyminen hänestä; 5. demiurgi; 6. valentinolainen näkemys ihmisestä; 7. harhaoppisten näkemykset Jumalan lihaksitulemista vastaan; 8. valentinolaisten harjoittama Raamatun väärinkäyttö; 9. valentinolaisuuden oppien kumoaminen; 10. oikeaoppisen kristinuskon puolustus; 11. Valentinoksen ja hänen oppilaidensa erheet; 12. Ptolemaios ja Kolorbasos; 13. Markos; 14. kirjaimia ja tavuja koskevat teoriat; 15. Sige (naispuolinen aioni) ja 24 elementtiä; 16-17. markosiaanit; 18. Ensimmäisen Mooseksen kirjan kohtien väärinkäyttö harhaopeissa; 19. Raamatun väärinkäyttö harhaopeissa; 20. apokryfiset kirjat; 21. harhaoppisten näkemykset lunastuksesta; 22. harhaoppisten poikkeamat totuudesta; 23. Simon Magus, Menandros ja simonialaiset; 24. Saturninos ja Basilides; 25. Karpokrates; 26. Kerinthos, ebioniitit ja nikolaiitat; 27. Kerdon ja Markion; 28. Tatianos ja enkratiitit; 29. borboriitit; 30. ofiitit ja setiläiset; sekä 31. kainiitit.


title: Harhaoppeja vastaan (Irenaeus)

text: Kirja II aloittaa harhaoppien kumoamisen. Irenaeus hyökkää ennen kaikkea sitä gnostilaisuuden oppia vastaa, että jumalia olisi kaksi, korkein Jumala sekä tietämätön luojajumala (demiurgi), sekä gnostilaisten muita maailman luomista koskeneita oppeja vastaan. Irenaeus korostaa, että jumalia on kirkon uskon mukaan vain yksi. Tämä yksi Jumala on koko maailman luoja Sanansa kautta, eivätkä maailmaa ole luoneet enkelit tai muut olennot korkeimman Jumalan tahdon vastaisesti tai erehdyksen kautta. Luominen tapahtui tyhjästä, ei mitään jo ennalta ollutta ainetta muokkaamalla. Irenaeuksen mukaan Valentinoksen ja hänen oppilaidensa ajatukset perustuivat pakanalliseen ajatteluun, jossa ainoastaan eri jumalvoimien nimet oli muutettu.


title: Harhaoppeja vastaan (Irenaeus)

text: Irenaeus pyrkii osoittamaan, että gnostilaisten teologis-kosmologiset järjestelmät ovat mielettömiä ja epäkonsistentteja. Apostolit eivät oleet aioneita. Aioneita ei voida päätellä olleen kolmeakymmentä siksi, että Jeesus kastettiin 30-vuotiaana. Samalla Irenaeus esittää mielenkiintoisen näkemyksen Jeesuksen iästä: Irenaeus vaikuttaa sanovan, että Jeesus olisi ollut kuollessaan 40–50-vuotias, kun yleensä kristillisessä perinteessä tämän katsotaan kuolleen noin 33-vuotiaana. Irenaeus korostaa, ettei salatietoa tule etsiä kirjainten, tavujen ja lukujen tulkitsemisyritysten kautta, ja huomauttaa, ettei tässä elämässä edes voida saavuttaa täydellistä tietoa.


title: Harhaoppeja vastaan (Irenaeus)

text: Lopuksi Irenaeus käsittelee harhaoppisten näkemyksiä sielusta ja ruumiista sekä niiden kohtalosta kuoleman jälkeen. Sielut ovat kuolemattomia, vaikka niillä onkin alku, toisin sanoen ne eivät ole olleet aina olemassa. Irenaeus kieltää ajatuksen jälleensyntymisestä.


title: Harhaoppeja vastaan (Irenaeus)

text: Kirja III jatkaa harhaoppien kumoamista ennen kaikkea apostolien opetuksen perusteella. Näin kirja korostaa kirkkoa ja sen perinnettä. Irenaeus korostaa, että sekä Kristus että apostolit saarnasivat vain yhtä Jumalaa, taivaan ja maan luojaa, eivätkä muokanneet oppiaan kuulijoiden ennakkokäsitysten mukaan. Kirkon opin takaa piispojen apostolinen seuraanto, eikä totuutta löydy kirkon ulkopuolelta. Harhaopit taas ovat nuorempaa alkuperää eivätkä voi juontaa historiaansa apostoleihin. Harhaoppiset eivät seuraa sen enempää Raamattua kuin perinnettäkään. Irenaeus korostaa, että Raamattu puhuu aina yhdestä Jumalasta ja kumoaa vastaväitteet, jotka perustuvat Paavalin ja Jeesuksen sanoihin.


title: Harhaoppeja vastaan (Irenaeus)

text: Irenaeus perustelee omaa näkemystään kaikkien neljän evankeliumin avulla ja korostaa, että evankeliumeja on vain nämä neljä, ei enempää eikä vähempää. Hän kuvaa myös kaikkien muiden apostolien opin kysymyksen suhteen. Tämän jälkeen Irenaeus pyrkii kumoamaan sen näkemyksen, että Paavali olisi ollut ainoa totuuden tiennyt apostoli. Toisaalta hän kumoaa ebioniittien Paavalin arvovaltaa vähätelleen näkemyksen. Irenaeus korostaa myös, että Jeesus ja Kristus olivat yksi ja sama; että Jumalan Poika tuli ihmiseksi todellisesti, ei vain näennäisesti; että Jeesus Kristus oli siis Jumala; ja että tämä oli apostolinen oppi. Irenaeus pyrkii myös todistamaan, että Jeesus syntyi neitseellisesti ja tuli tällä tavoin todellisesti lihaksi.


title: Harhaoppeja vastaan (Irenaeus)

text: Lopuksi Irenaeus korostaa, että maailmaa hallitsee yhden Jumalan kaitselmus. Jumala on sekä äärimmäisen oikeudenmukainen rangaistessaan syntisiä että äärimmäisen hyvä siunatessaan hurskaita ja antaessaan heille pelastuksen.


title: Harhaoppeja vastaan (Irenaeus)

text: Kirja IV jatkaa harhaoppien kumoamista Jeesuksen opetuksen perusteella. Jeesuksen opetus koski vain yhtä Jumalaa ja Isää. Tämä ilmenee jo Mooseksen ja muiden profeettojen sanoissa, jotka ovat Kristuksen itsensä sanoja. Jumala ei tule katoamaan siksi, että taivaat ja maa tulevat katoamaan, eikä hänen jumaluuttaan vähennä se, että Jerusalem tuhoutui, sillä tämä oli Jumalan itsensä tahto. Tämä yksi Jumala on sekä vanhan että uuden liiton takana. Irenaeus korostaa, että profeetat puhuivat tästä samasta Jumalasta ja tunsivat hänet sekä ennustivat Pojan tulon.


title: Harhaoppeja vastaan (Irenaeus)

text: Irenaeus selittää, että Jeesus ei kumonnut vanhan liiton profeettojen aikaista lakia, vaan täytti sen ja vapautti ihmiskunnan lain ikeestä vapaaksi palvelemaan Jumalaa. Jumala loi lain ihmisen parhaaksi. Aluksi laki oli tarkoitettu kirjoitettavaksi ihmisten sydämiin, mutta koska juutalaiset käyttivät vapauttaan väärin, se kirjoitettiin Mooseksen laiksi, joka sisälsi erikoiskäskyjä heidän sydämensä kovuuden vuoksi. Kymmenen käskyä ovat edelleen voimassa.


title: Harhaoppeja vastaan (Irenaeus)

text: Irenaeus muistuttaa, että vaikka Jumala onkin näkymätön ja käsittämätön, hän ei kuitenkaan ole tuntematon. Hänen tekonsa julistavat hänestä, ja hänen Sanansa on osoittanut, että hänet voidaan nähdä ja tuntea monella tavalla. Kristus tuli kaikkien aikojen kaikkia ihmisiä varten. Pakanoiden käännyttäminen oli vaikeampaa kuin juutalaisten, ja siksi siihen osallistuneiden apostolien työ oli suurempi. Vanhan liiton profeetat julistivat samaa Jumalaa kuin Kristus, ja siksi meidän ei tule ajatella, että kyse olisi eri jumalista; sen sijaan meidän tulee olla huolissamme siitä, ettei tämä Jumala rankaise meitä vielä kovemmin kuin vanhan liiton ihmisiä. Irenaeus kumoaa sen harhaoppisten näkemyksen, että profeetat olisivat saaneet osan profetioistaan korkeimmalta Jumalalta, osan demiurgilta. Profeetat lähetti sama Jumala joka lähetti Kristuksen.


title: Harhaoppeja vastaan (Irenaeus)

text: Irenaeus käsittelee myös tulevaa tuomiota. Harhaoppiset liioittelevat Kristuksen armoa, mutta vaikenevat tulevasta tuomiosta. Irenaeus toteaa, että ihmisillä on vapaa tahto ja he ovat kykeneviä tekemään valintoja. Harhaoppiset ovat väärässä väittäessään, että jotkut ihmiset ovat luonnostaan hyviä, jotkut pahoja. Ihmisillä on kuitenkin kyky valita hyvä ja Jumalan tahdon noudattaminen, minkä kautta pahan valitseville tarkoitettu tuomio voidaan välttää. Sama Jumala sekä palkitsee että rankaisee.


title: Harhaoppeja vastaan (Irenaeus)

text: Kirja V jatkaa harhaoppien kumoamista käsittelemällä ennen kaikkea ruumiillista ylösnousemusta, joka oli gnostilaisten erityisesti kieltämä oppi. Irenaeus aloittaa toteamalla, että ainoastaan Kristus kykenee opettamaan meille jumalallisia asioita ja lunastamaan meidät. Hän tuli lihaksi Neitsyt Mariasta todellisesti Pyhän Hengen toiminnan kautta, ei ainoastaan näennäisesti. Jumalan kunnia tulee näkymään ihmisen lihan heikkoudessa, sillä hän tekee ruumiistamme osallisia ylösnousemuksesta ja kuolemattomuudesta. Elian, Eenokin, Joonan ja muiden profeettojen esimerkit osoittavat, että Jumala kykenee muuttamaan ja säilyttämään ruumiimme ja nostamaan ne ylös ikuiseen elämään.


title: Harhaoppeja vastaan (Irenaeus)

text: Jumala pelastaa siis koko ihmisluonnon, sekä sielun että ruumiin. Samoin kuin Kristus nousi kuolleista, nousemme myös me. Kyseessä ei ole pelkkä hengellinen ylösnousemus, niin kuin harhaoppiset opettavat. Tähän liittyen Irenaeus käsittelee harhaoppisten väärintulkitsemaa kohtaa Paavalin Ensimmäisessä kirjeessä korinttilaisille, jossa Paavali toteaa: "Sen sanon, veljet, ettei liha ja veri voi saada omakseen Jumalan valtakuntaa ja ettei katoava voi saada omakseen katoamattomuutta"; kyse ei ole siitä, ettei ruumis säilyisi, vaan siitä, etteivät pahantekijät pääse osaksi taivasten valtakunnasta lihansa pahojen tekojen vuoksi. Irenaeus käsittelee myös ihmisten hengellisyyttä ja ruumiillisuutta, sekä elämän ja kuoleman eroa. Sama Jumala, joka loi meidät (ruumiimme), tulee nostamaan meidät ylös (ruumiillisesti). Palaamme siis elämään ruumiillisessa muodossa.


title: Harhaoppeja vastaan (Irenaeus)

text: Irenaeus sanoo, että oli soveliasta, että Isä lähetti Poikansa ihmiseksi, Paholaisen kiusattavaksi mutta täyttämään lupaukset ja saavuttamaan voiton. Valhe ja harhaopit taas ovat peräisin Paholaisesta, ja gnostilaiset ovat tämän työkaluja. Irenaeus käsittelee myös Antikristuksen tuloa sekä tuolloin tapahtuvaa yleistä luopumusta ja maailman loppua, sekä muistuttaa jälleen viimeisestä tuomiosta.


title: Harhaoppeja vastaan (Irenaeus)

text: Lopuksi Irenaeus toteaa jälleen, että Kristuksen ylösnousemus todistaa ruumiittemme säilymisen ja ylösnousemuksen ruumiillisuuden. Tämän todistavat myös Kristuksen sanat, kun tämä lupasi juoda viiniä isänsä valtakunnassa opetuslastensa kanssa, sekä monet profetiat. Annettuja lupauksia ei voida tulkita vertauskuvallisesti, vaan kaikki tapahtuu todella Antikristuksen tulon ja ylösnousemuksen jälkeen maanpäällisessä Jerusalemissa.


title: Scott Thornton

text: Scott Christopher Thornton (s. 9. tammikuuta 1971) on kanadalainen pelaajauransa lopettanut jääkiekkoilija. Thornton oli pelipaikaltaan hyökkääjä.


title: Scott Thornton

text: Toronto Maple Leafs varasi Thorntonin ensimmäisellä kierroksella numerolla 3, vuonna 1989. Hän pelasi 33 ottelua ensimmäisellä kaudellaan ja sai yhden maalin sekä 3 maaliin johtanutta syöttöä.


title: Scott Thornton

text: Scott ja Joe Thornton ovat serkkuja, mutta eivät ole sukua Shawn Thorntonille.


title: Scott Thornton

text: "GP=Pelatut ottelut G=Maalit A=Syötöt PIM=Jäähyminuutit Pts=Pisteet"


title: Vesikansan seurakuntakoti

text: Vesikansan seurakuntakoti on valmistunut vuonna 1980. Rakennuksen on suunnitellut lahtelainen arkkitehtitoimisto Salmenkivi ja vihkinyt Tampereen hiippakunnan piispa Erkki Kansanaho. Hollolan seurakunnan omistama rakennus sijaitsee Hollolan Vesikansan alueella, osoitteessa Paimelantie 51. Vesikansan seurakuntakoti palvelee Vesijärven itäpuolella sijaitsevaa seurakunnan osaa. Joka pyhä kirkkosalissa pidettävän jumalanpalveluksen lisäksi seurakuntakoti kokoaa lasten, varhaisnuorten ja eläkeikäisten kerhoja ja on muun seurakuntatoiminnan keskus Vesikansassa.


title: Vesikansan seurakuntakoti

text:
Vesikansan seurakuntakodin kirkkosaliin mahtuu noin 100 henkeä. Rakennuksen alttariseinä muodostuu ikkunoista, joista avautuu näkymä sekä luontoon että suureen piharistiin. Kaikki rakennuksen harjat osoittavat ristin keskelle.
Kirkkosalin suuren Pieta-taulun (ristiltäotto) on maalannut Suomen taiteen kultakauden kuvataiteilija Väinö Hämäläinen (1876–1940). Hänellä oli taiteilija-ateljee Vesijärven rannalla Oinassaaressa.Kirkkosalissa on induktiosilmukka, joka välittää äänentoiston kuulolaitteisiin.


title: Vesikansan seurakuntakoti

text: Päärakennuksen pinta-ala on 660 kerrosneliömetriä ja tilavuus 2 275 rakennuskuutiometriä.


title: Klaus Voormann

text: Klaus Voormann (s. 29. huhtikuuta 1938 Saksa) on saksalainen muusikko ja taiteilija, joka tunnetaan parhaiten ystävyydestään ja yhteistyöstään The Beatlesin kanssa. Voormann mm. suunnitteli Beatlesin albumien "Revolver" ja "Anthology" kannet. The Beatlesin hajoamisen jälkeen Voormann työskenteli kaikkien muiden yhtyeen jäsenten paitsi Paul McCartneyn kanssa ja soitti John Lennonin, George Harrisonin ja Ringo Starrin sooloalbumeilla sekä myös Lennonin perustamassa Plastic Ono Band-yhtyeessä.


title: Klaus Voormann

text: Voormann tutustui The Beatlesin jäseniin, heidän esiintyessään Hampurissa vuonna 1960. Voormann näki The Beatlesin konsertin eräällä klubilla ja oli hyvin vaikuttunut yhtyeen jäsenten lahjakkuudesta. Voormann meni katsomaan The Beatlesia uudestaan, tällä kertaa tyttöystävänsä Astrid Kirchherrin kanssa. He tutuistuivat Beatlesin jäseniin paremmin ja ystävystyivät heidän kanssaan. Astrid jopa rakastui yhtyeen basistiin Stuart Sutcliffeen, jonka vuoksi Sutcliffe erosi Beatlesista ja jonka hän myöhemmin kihlasi. The Beatlesin suosio kasvoi niin Hampurissa kuin sen lähikaupungeissakin ja lisäksi myös yhtyeen kotimaassa Britanniassa. The Beatles sai levytys-sopimuksen viimein vuonna 1962 ja nousi Euroopassa suursuosioon esikoisalbumillaan "Please Please Me" (1963). Vuonna 1964 julkaistiin yhtyeen kolmas albumi "A Hard Day's Night" joka nosti The Beatlesin suosion huipulle myös Amerikassa ja teki yhtyeestä maailman suosituimman artistin. Vuonna 1966 The Beatles julkaisi seitsemännen albuminsa, "Revolver" jonka kannen Voormann suunnitteli. Kannessa oli Voormannin piirtämät kasvokuvat kaikista The Beatlesin jäsenistä, joiden ympärille hän oli liittänyt valokuvia yhtyeestä. Kansi sai paljon kiitosta ja arvostusta ja se onkin yksi maailman tunnetuimmista albumin kansikuvista. Myöhemmin Voormann suunnitteli kannen myös The Beatlesin kuusi CD-levyä kattaneeseen kokoelmaan The Beatles Anthologyyn.


title: Klaus Voormann

text: 1960-luvulla Voormann oli rock-yhtye Manfred Mannin jäsen, ja hän soitti yhtyeessä bassokitaraa. Vuonna 1969 The Beatlesin jäsen John Lennon perusti vaimonsa Yoko Onon ja useiden muiden rock-tähtien kuten Eric Claptonin kanssa yhtyeen Plastic Ono Band, jonka basisti Voormann oli. Yhtye koottiin muutamaa konserttia varten. Voormann soitti myös useilla Lennonin sooloalbumeilla; "John Lennon/Plastic Ono Band" (1970). "Imagine" (1971), "Some Time in New York City" (1972), "Walls and Bridges" (1974) ja "Rock 'n' Roll" (1975). Voormann soitti myös The Beatlesin jäsenten George Harrisonin ja Ringo Starrin sooloalbumeilla ja soitti bassoa myös Harrisonin järjestämässä hyväntekeväisyyskonsertissa "Concert for Bangladesh" (1971).


title: Sademetsäkäpinkäinen

text: Sademetsäkäpinkäinen ("Campephaga petiti") on käpinkäisten heimoon kuuluva varpuslintu.


title: Sademetsäkäpinkäinen

text: Sademetsäkäpinkäistä tavataan Angolassa, Kamerunissa, Kongossa, Kongon demokraattisessa tasavallassa, Gabonissa, Keniassa, Nigeriassa ja Ugandassa. Lajin ei uskota olevan vaarassa, ja se on luokiteltu elinvoimaiseksi.


title: Purppurakäpinkäinen

text: Purppurakäpinkäinen ("Campephaga quiscalina") on käpinkäisten heimoon kuuluva varpuslintu.


title: Purppurakäpinkäinen

text: Purppurakäpinkäistä tavataan Angolassa, Beninissä, Keski-Afrikan tasavallassa, Kamerunissa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Gabonissa, Ghanassa, Guineassa, Keniassa, Liberiassa, Malissa, Nigeriassa, Sierra Leonessa, Etelä-Sudanissa, Sudanissa, Tansaniassa, Togossa, Sambiassa ja Ugandassa. Lajin ei uskota olevan vaarassa, ja se on luokiteltu elinvoimaiseksi.


title: Ruusuminivetti

text: Ruusuminivetti ("Pericrocotus roseus") on käpinkäisten heimoon kuuluva varpuslintu.


title: Ruusuminivetti

text: Ruusuminivettiä tavataan Afganistanissa, Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Pakistanissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi.


title: Kiinanminivetti

text: Kiinanminivetti ("Pericrocotus cantonensis") on käpinkäisten heimoon kuuluva varpuslintu.


title: Kiinanminivetti

text: Kiinanminivettiä tavataan Kambodžassa, Kiinassa, Hongkongissa, Laosissa, Myanmarissa, Thaimaassa ja Vietnamissa. Lajin ei uskota olevan vaarassa, ja se on luokiteltu elinvoimaiseksi.


title: Poverty Stinks

text: Poverty Stinks oli suomalainen 1980-luvun puolivälissä perustettu voimapop-yhtye. Poverty Stinks julkaisi ensimmäisen singlensä ”I Wanna Be With You” omakustanteena loppuvuodesta 1988, jonka jälkeen levy-yhtiö CBS kiinnostui yhtyeestä. Ensimmäinen CBS-single oli uudelleenmiksattu version ”I Wanna Be With Yousta”. Single ilmestyi vuonna 1989 kuten myös kakkossingle ”You Can't Give Enough”.


title: Poverty Stinks

text: Miehistömuutosten jälkeen Poverty Stinks levytti Gaga Goodiesille arvostelumenestykseksi nousseen, Ari Vaahteran tuottaman "Gargle Blaster" -albumin, joka julkaistiin lokakuussa 1990. Vuonna 1991 yhtye siirtyi Poko Recordsille, joka julkaisi vuosina 1991–1998 yhtyeeltä 5 studioalbumia ja 3 kokoelmalevyä. Vuonna 2006 Poko Records julkaisi kokoelmalevyn "There Must Be... Hits!".


title: Poverty Stinks

text: Poverty Stinks kiersi 1990-luvulla Suomen lisäksi keikkailemassa ja promoamassa levyjään myös muun muassa Skandinaviassa, Britanniassa, Saksassa, Yhdysvalloissa ja Japanissa.Yhtye esiintyi festivaaleilla Skandinaviassa, mm. Roskildessa, Dalarockissa, Hultsfredissa ja Ruisrockissa.


title: Vääräkoski (koski)

text: Vääräkoski on koski Ähtärissä Hyvösenjoessa, joka laskee Ouluvedestä Peränteeseen. Kosken rannalla on Vääräkosken Pahvi Oy:n kartonkitehdas.


Rickenbackerin kansainvälinen lentoasema (, FAA:n sijaintikoodi: LCK) on lentoasema Lockbournessa Franklinin piirikunnassa, Ohiossa. Se sijaitsee noin 16 kilometriä etelään Columbusin keskustasta. Lentoasema on nimetty Columbusista kotoisin olevan lentäjä Eddie Rickenbackerin mukaan. Se on Columbusin pääasiallinen rahtilentoasema.


title: Rickenbackerin kansainvälinen lentoasema

text: Rickenbacker on myös Yhdysvaltain ilmavoimien 121. ilmatankkauslennoston kotikenttä.


text: Alkuperäinen kenttä avattiin kesäkuussa 1942. Se nimettiin läheisen kylän mukaan Lockbournen sotilaslentokentäksi. Siitä tuli Yhdysvaltain armeijan lentojoukkojen (United States Army Air Corps, USAAC) koulutuskeskus.


text: Kylmän sodan aikana kenttä tunnettiin nimellä Lockbournen lentotukikohta ja sitä käytti ilmavoimien Strategic Air Command. 18. toukokuuta 1974 kenttä nimettiin uudelleen Rickenbackerin lentotukikohdaksi.


text: Tukikohta siirrettiin Strategic Air Commandilta Air National Guardille ja nimettiin Rickenbackerin Air National Guardin tukikohdaksi 1. huhtikuuta 1980.


text: Tukikohdan sulkemista suunniteltiin vuonna 1991. Ohion osavaltion ehdotuksen mukaisesti kentän toiminnot kuitenkin järjestettiin uudelleen kentän sulkemisen sijasta. Kentästä tuli 121. ilmatankkauslennoston ja 160. ilmatankkausrykmentin kotikenttä.


text: Elokuussa 2001 alkoi Yhdysvaltain laivaston ilmavoimien reservikeskuksen rakentaminen. Siellä toimii lähes tuhat reservin jäsentä.